ועדת הכלכלה, כנסת 20, פרוטוקול מספר 355, 2016-11-22 11:30

איתן כבל: שלום לכולם.

איתן כבל: אנחנו מתחילים ישיבה נוספת של ועדת הכלכלה של הכנסת.

איתן כבל: הסתיימה לה ישיבת ועדת המשנה למאבק בקטל בדרכים בראשותו של חבר הכנסת יעקב אשר.

איתן כבל: אני, לפני הכל - גברתי מנהלת הוועדה, רשמת, דובר, היועצת המשפטית שתצטרף אלינו, אתי בנדלר.

איתן כבל: לפני הכל, אני רוצה לברך בברכת ברוכים הבאים את ילדי פרויקט "פסגות".

איתן כבל: קומו.

איתן כבל: מה שמך?

<שלו: שלו.

איתן כבל: מאיפה?

<שלו: מנתניה.

איתן כבל: ליאל מאיפה?

איתן כבל: מרמלה.

איתן כבל: ואת?

איתן כבל: מעכו.

איתן כבל: יפה.

איתן כבל: מי עוד?

איתן כבל: חבר'ה, תנו רק שנייה שנראה את כולם.

איתן כבל: לפחות ייכנסו לפרוטוקול של הכנסת.

<קריאה: אני מחצור.

<אלינור: אני אלינור מנצור מיפו.

איתן כבל: יפה.

איתן כבל: וכמובן, תמיד יש הון ושלטון.

איתן כבל: יש את ירין בנימיני, שמתלווה אלי היום והוא מרמלה, ואני נפגשתי אתו כמו שחברי כנסת נוספים.

איתן כבל: אני כאן גם את חבר הכנסת פרי ואת חברת הכנסת גלאון.

איתן כבל: יש כאן עוד מישהו?

איתן כבל: יוסי יונה.

איתן כבל: כמובן שהם התלוו, כל אחד יהיה "הצל" של אחד מחברי הכנסת.

איתן כבל: שיהיה לכם בהצלחה מעומק הלב.

איתן כבל: אני רוצה לפתוח ולדבר - אני עושה מעבר חד.

איתן כבל: היום זה יום המאבק בקטל בדרכים.

איתן כבל: הכנסת עוסקת בעניין הזה בוועדותיה, במליאתה.

איתן כבל: יש היום גם שדולה בראשות חבר הכנסת חמד עמאר, שתתכנס באודיטוריום ויגיעו אליה כל אלה שלא עושים כלום במאבק בתאונות הדרכים.

<אתי בנדלר: גם כאלה.

איתן כבל: נכון, גם כאלה.

איתן כבל: גברתי, את צודקת, וזה התפקיד שלך כמשפטנית לדייק אותי.

איתן כבל: אבל אני חוזר ואומר: יגיעו חלק לא קטן מאלה שנדרשים לעשות ולהילחם בקטל בדרכים ולצערי, לא עושים את אשר נדרש.

איתן כבל: אני רק רוצה להזכיר שוועדת הכלכלה של הכנסת קיימה שימוע שבאמת היה חסר תקדים, שהיו בו חלק מהחברים שיושבים פה, היו פעילים בו מאד.

איתן כבל: הוצאנו דוח מפואר יחד עם מרכז המחקר והמידע של הכנסת.

איתן כבל: לצערי - -

<לאה ורון: אם אפשר להגיד עוד פעם תודה רבה לעמי צדיק.

איתן כבל: עמי צדיק, שוב תודה כי שוב, נעשתה עבודה שלא היו הרבה כמוה בכנסת ישראל.

איתן כבל: ואני אומר את זה לכם כך: אחרי פרסום הדוח הודיע ראש הממשלה על הקמת ועדת שרים, שהוא יעמוד בראשה לאור פנייתי אליו.

איתן כבל: לא כי נדרש עוד דיון או עוד מסמך, ולו רק כדי להציב על סדר היום הציבורי ולהעמיד את החשיבות של הנושא הזה.

איתן כבל: בשנה שעברה היו 357 הרוגים.

איתן כבל: נכון להיום - 328 הרוגים, ב-11 הרוגים יותר מהיום הזה אשתקד.

יעקב פרי: אדוני היושב ראש, אתה יודע מה זה 328 בגימטרייה?

יעקב פרי: - ללא הסבר.

איתן כבל: יפה.

איתן כבל: ואני אומר לכם, הוועדה והחברים פה:

איתן כבל: אנחנו לא נרפה מן העניין הזה.

איתן כבל: אשוב ואומר את אשר אני אומר בכל דיון: אילו יהיה רמטכ"ל שיבוא לשר הביטחון או לראש הממשלה ויאמר שבשנה הבאה יהיו הרוגים כתוצאה מפיגועים, שלוש מאות ו..., כמו שהיו בשנה שעברה ויהיו כנראה גם השנה, הרי הוא לא היה מחזיק בתפקידו ולו דקה אחת.

איתן כבל: הממשלה והעומד בראשה, כל אחד מתחמק מלהידבק לעניין הזה.

איתן כבל: לכן אני אומר זאת בצורה ברורה: אנחנו לא נרפה בענין הזה,.

איתן כבל: ואני פונה לכל חברי הכנסת.

איתן כבל: עד לרגע זה, העיסוק בשאלה הזאת איננו פוליטי.

איתן כבל: הוא לא קואליציה, הוא לא אופוזיציה, והעיסוק בו הוא גם קואליציוני וגם אופוזיציוני.

איתן כבל: כולנו מאוחדים סביב העניין הזה.

איתן כבל: אני מנצל את ההזדמנות גם אליך חברי, חבר הכנסת קיש וחבר הכנסת אילטוב, שאתם מהקואליציה.

איתן כבל: אני אומר את זה בתחינה אמתית: הגיע העת לעשות את המעשה הגדול.

איתן כבל: אם עשתה הממשלה את זה ב-2012, שהצליחה להוריד את מספר ההרוגים מתחת ל-300 – גזירת גורל אבל זה כבר נעשה.

איתן כבל: זה אומר שזה אפשרי.

איתן כבל: תודה רבה לכם.

איתן כבל: ובמעבר חד – אנחנו עוברים לנושא שלשמו התכנסנו כאן במסגרת חוק ההסדרים.

איתן כבל: אתמול עסקנו בענייני "עידן פלוס", דיון שני.

איתן כבל: התחרות ב"הוט" ו"יס" – אנחנו מקווים שתהיה תחרות כתוצאה מכניסת "עידן פלוס".

איתן כבל: יש לנו היום נושא נוסף, יצרי לא פחות, אולי יותר - הנושא היום הוא: פרק ח' כולו (תקשורת), מתוך הצעת חוק התכנית הכלכלית, (תיקוני חקיקה ליישום המדיניות הכלכלית לשנות התקציב 2017-2018), התשע"ז-2016.

איתן כבל: א.

איתן כבל: סעיף 28(1) בעניין קידום התחרות בשוק התקשורת הקווית.

איתן כבל: ב.

איתן כבל: סעיף 28(7)(12) ו-(15) וסעיף 32 לעניין פטור מהיתר בנייה למתקני תקשורת.

איתן כבל: חברים יקרים, כל החברים שלי פה, חברי הכנסת, גברתי, ואני אומר את זה גם לכל נציגי הממשלה שפה: אני רוצה להזכיר שממשלת ישראל העבירה את חוק ההסדרים פה אחד.

איתן כבל: אני רוצה להזכיר שהכנסת העבירה את חוק ההסדרים, הקואליציה העבירה את חוק ההסדרים ברוב קולות.

איתן כבל: אני מקווה מאד שלא נמצא את עצמנו – אומר לך אדוני, יושב ראש ועדת הכנסת, שכאן הממשלה תתחיל להתקוטט מולנו.

איתן כבל: אני גם רוצה להבהיר את אשר הבהרתי:

איתן כבל: אנחנו מתכוונים להעביר את החוק.

איתן כבל: תהיה הצבעה.

איתן כבל: זה לא מצב שמישהו חושב פה שאנחנו לא הולכים לעשות פה הצבעה.

איתן כבל: יהיה דיון גם אם יהיה דיון נוקב וקשה.

איתן כבל: אני מאד מקווה - -

ג'מאל זחאלקה: ההצבעה היום?

איתן כבל: אין היום הצבעה.

איתן כבל: היום אנחנו על תקן "קשבנו".

איתן כבל: אני גם מציע לחברי הכנסת, כיוון שהגופים עובדים שעות נוספות, הקווים לוהטים בימים האלה.

ג'מאל זחאלקה: ראש הממשלה בעד אבל שר התקשורת נגד.

רוברט אילטוב: לא, הכנסת מגובשת והממשלה לא.

איתן כבל: סליחה, ברשותכם, באמת חשוב לי, זה נושא כבד מדי מכדי שאני אתחיל בו בצורה קצת – אני רוצה להיות הכי רציני שאפשר: אני מזהיר את כולנו, חברי הכנסת – הלחצים המופעלים הם לא קטנים.

איתן כבל: חלק מחברי הכנסת, הראשים שלהם כבר כמו ממטרות, מסתובבים או שמתבלבלים מה"בלבלה".

איתן כבל: נכנס אל"ף ואומר להם: אם זה לא יהיה, השמיים יפלו.

איתן כבל: נכנס גורם שני ואומר להם: לא רק שהשמיים יפלו אם תשמעו להם אלא מי יודע מה יקרה לדורות הבאים.

איתן כבל: ובסוף בסוף - -

יעקב אשר: רוב הוויכוח הוא לא על השמיים, הוא בארץ, באדמה.

איתן כבל: תודה יעקב אשר.

איתן כבל: ידעתי שיש לך את היכולת להיכנס ולהבין על מה מדובר אבל זו יכולת שיש רק לך.

איתן כבל: מה שאני אומר ליעקב אשר ולחברים האחרים: אני מציע לכם להקשיב, להקשיב היטב.

איתן כבל: אני מציע לנו עוד דבר: יש לנו שליח וקוראים לו הציבור.

איתן כבל: התפקיד שלנו להוציא מתחת ידינו, השולח שלנו זה הציבור.

איתן כבל: אנחנו שליחים, כל אחד ממפלגה אחרת, עמדה אחרת אבל יש דברים שחובה של כולנו להיות מאוחדים סביבם איך לעשות טוב, בוודאי בעניינים כלכליים-חברתיים ובוודאי בנושאים כאלה למען הציבור.

איתן כבל: זה מה שצריך להיות כל הזמן מונח פה, באמצע.

איתן כבל: שלא נתבלבל כי אני, לצערי, עם האוזניים שלי פה בשבועות האחרונים, אני אומר שמזל שיש לי ירידת שמיעה שאני לא שומע את הכל.

איתן כבל: אנשים שוכחים שאנחנו שליחים של ה-צ-י-ב-ו-ר, וכך אני מבקש שנסתכל על הדברים.

איתן כבל: אומר את זה אדם שבא מהאופוזיציה.

איתן כבל: הרפורמה הזו היא רפורמה שמובאת על ידי הממשלה, שאני מתנגד לה, אבל היא רפורמה חשובה.

איתן כבל: התפקיד שלנו הוא לחדד אותה, לעשות אותה רק טובה יותר ולא להמעיט ממנה.

איתן כבל: בל נתבלבל, בל נשכח את המשימה שאנחנו כאן.

איתן כבל: אנחנו נעשה את כל המאמצים לגשר על הפערים אבל המשמעות של גישור פערים, אין משמעותה עיקור, סירוס של החוק.

איתן כבל: תודה רבה לכם.

איתן כבל: מתכונת הדיון היא כזאת: מי שמצדכם מציג את החוק – אתם קודם כל מציגים.

איתן כבל: אם יהיו שאלות, חאג', אתה רשום – אם יהיו שאלות אבל שוב, לא הרצאות מצד חברי הכנסת אלא שאלות הבהרה כדי שיבינו או משהו לא ברור.

איתן כבל: בדרך כלל, אני מעדיף שהשאלות נשאלות אחרי שמקבלים את התמונה הכוללת אז יותר קל לשאול אבל אני לא אחסום שור בדישו.

איתן כבל: אם יהיה מישהו שבכל זאת ירצה שאלה או שאלת הבהרה, אנחנו בוודאי נאפשר זאת.

איתן כבל: אחר כך תהיה התייחסות של חברי הכנסת, התייחסויות מקצועיות, התייחסויות פוליטיות, כל אחד על פי רצונו, בשביל זה נבחרנו.

איתן כבל: ולאחר מכן, כמובן, נפתח את הדיון וניתן התייחסות של כל אחד מן הגורמים כאן.

איתן כבל: איך אומרים?

איתן כבל: לא ייפקד מקומו של כל רעיון, של כל עניין, מן הדיון הזה.

זהבה גלאון: הערה רק על הדברים שלך או בכלל לפני הדיון: האוצר הגיש את החוק הזה במסגרת חוק ההסדרים.

זהבה גלאון: ממשלה, כמו שאמרת.

זהבה גלאון: אז אני מבינה מהדברים שלך בצורה שאינה משתמעת לשתי פנים, שיש אי הסכמות בין שני משרדי ממשלה.

איתן כבל: נכון לרגע זה גברתי צודקת.

זהבה גלאון: אתה יכול להרחיב בנקודה הזאת בבקשה?

איתן כבל: אני אומר את זה ככה: אני לא רוצה להרחיב.

איתן כבל: אני מניח שאם יש פה מישהו שירצה - האוצר אמור להציג.

איתן כבל: יש כאן את סמנכ"ל משרד התקשורת, שְמילה, שיתאפשר לו כמובן להציג את העמדה הבאה ואז, איך אומרים, נהיה יותר ברורים בעניין הזה.

זהבה גלאון: הייתכן אדוני, שיש אי הסכמה בין משרד התקשורת לנייר שמציג משרד האוצר?

ג'מאל זחאלקה: היעלה על הדעת?

<אתי בנדלר: מעולם לא קרה.

<אתי בנדלר: פעם ראשונה.

איתן כבל: חברים, אנחנו עכשיו יוצאים ל"מסע האמנם".

יואב קיש: חברת הכנסת זהבה גלאון, מכיוון שהנושא גם הגיע לזמן חלוקת החוק בוועדת הכנסת, דיברתי גם עם משרד האוצר וגם עם משרד התקשורת.

יואב קיש: ההסכמות בממשלה היו שהחוק יעבור בקריאה ראשונה וגם משרד התקשורת וגם משרד האוצר הסכימו לעניין הזה.

יואב קיש: מכיוון שבתוך מסגרת החוק יש אי הסכמות בין המשרדים, שאותם נשמע, דובר והיתה כוונה שהחוק יקודם רק במסגרת הסכמות.

יואב קיש: הם עדין לא בשלב של יצירת ההסכמות האלה.

יואב קיש: יכול להיות שהוועדה הזאת תצליח לייצר את ההסכמות אבל לכן את רואה פה תמונה שהיא שונה, כמו שאת אומרת, ששני המשרדים, אין ביניהם עדין הסכמות כי זו היתה החלטת הממשלה שקבעה לגבי נושא התקשורת בעניין הזה.

איתן כבל: את תוכלי להתייחס גברתי.

זהבה גלאון: לא אכפת לי להציע הסכמות דרך אגב.

יעקב אשר: אנחנו ממנים את זהבה לפשר בין שני המשרדים.

איתן כבל: חברים, אנחנו יוצאים לדרך.

איתן כבל: אני מבקש, אם את יודעת מידע אחר מהשר שלך, אני מבקש שתציגי אותו כאן אל מול הדברים שאמר חבר הכנסת קיש.

איתן כבל: בבקשה גברתי.

<שירה גרינברג: אני סגנית הממונה על התקציבים באוצר.

<שירה גרינברג: אני לא ארחיב נושא, אני רק אגיד את אותו פתיח שהיו"ר אמר בתחילת הדיון, שהממשלה החליטה לקדם את הרפורמה הזאת, בפרט את הרכיב שנוגע לתשתיות הפאסיביות, שנרחיב עליו עכשיו.

<שירה גרינברג: כשזה עבר בממשלה לא היתה התניה בפרוטוקול, לא כזו או אחרת לגבי איזה שהן התניות המשך ועל כן, ככל שאנחנו פועלים, הממשלה מביעה פה חזית אחת שאומרת: בעד קידום הרפורמה.

איתן כבל: תודה.

איתן כבל: הדברים נרשמו.

<שירה גרינברג: עכשיו, לגבי פרטי הסעיף שעליו אנחנו דנים היום: הסעיף הזה דן על נושא של תחרות בתשתיות, התשתיות הנייחות.

<שירה גרינברג: כשאנחנו מדברים על נתחי השוק של תשתיות נייחות במדינת ישראל, אנחנו מדברים על 68% מהתשתיות הנייחות שנמצאות בבעלות של חברת "בזק" ו-30% על ידי חברת "הוט" כאשר 32% בידי חברת "הוט", 40% מהתשתית שלה היא בתוך "בזק".

<שירה גרינברג: כלומר, אנחנו דנים פה במונופול של תשתיות, שה-Ebitda שלו - ראיתם אתמול מצגת רחבה אז אני לא ארחיב, אני רק אזכיר לכם שה-Ebitda שלו הוא 6%.

<שירה גרינברג: כשאנחנו משווים את זה למגזרים אחרים שבהם יש תחרות כגון הסלולר, אנחנו רואים ששם ה-Ebitda נע בסביבות ה-20% וכאן באזור ה-66%.

<שירה גרינברג: אנחנו מדברים על חברה שגורפת 96% מהרווחים של הענף.

<שירה גרינברג: כמובן שאנחנו רוצים לראות כצרכנים וכאזרחים במדינה וגם ככלכלנים שיושבים במשרד האוצר שהנושא של תשתיות הוא כמובן בסיס מאד חשוב ליכולת הצמיחה של מדינה כי כשאנחנו מדברים על שיפורים טכנולוגיים כמה שמקדם את התעשיות השונות, את המסחר, את השירותים, את כל המשק הישראלי והשירות גם לצרכנים, אפליקציות שנותנות שירותים לצרכנים וכולי, אז כמובן שכל נושא התשתיות, התקשורת למיניהן, אם זה תשתית נייחת, אם זה סלולר, הדבר הזה הכרחי לצורך קדמה טכנולוגית, לצמיחה במדינת ישראל וכולי, וכמובן גם השירות הצרכני.

<שירה גרינברג: אז כשאנחנו מדברים על חברה שגורפת 96% מהרווחים בעף, אנחנו מבינים שכשאנחנו מדברים על שוק תקשורת שיש בו מספר קבוצות עיקריות בחברות כאלה ואחרות באספקטים שונים, הדבר הזה מאד מקשה על התחרות, מאד מקשה על הצמיחה של החברות האחרות אל תוך מגזרי הפעילות שבהם הם לא נמצאים היום, ושם זה מוקדי הצמיחה.

<שירה גרינברג: המטרה בסעיף הזה זה לאפשר לאותן חברות תקשורת, שהיום לא פועלות במגזרים האלה כי כמו שאמרנו, יש פה בעיקר מונופול על התשתיות הנייחות.

<שירה גרינברג: אנחנו רוצים שחברי הכנסת יאפשרו לנו, יאשרו את הרפורמה שמוצגת בפניכם ויאפשרו את התחלת התחרות וכניסת התחרות לשוק הזה, דבר שיבטיח גם הגברה של תשתיות.

<שירה גרינברג: התקדמות טכנולוגית במובן הזה שיבטיח צמיחה למשק.

<שירה גרינברג: גם נושא של שיפור השירות לצרכן, אם זה בנושא של שירותים טכנולוגיים, אם זה בנושא של מחירים ואם זה בנושאים אחרים ולכן, אנחנו מציעים בפניכם לאפשר פתיחה של הקנים של "בזק", של התשתיות הפאסיביות לכל החברות.

<שירה גרינברג: אנחנו קוראים לזה "הסדר הדדיות" שבו כל החברות, לא רק "בזק" אבל היא השלטת העיקרית, כפי שהצגתי, בשוק.

<שירה גרינברג: לאפשר לכל החברות להשתמש בקנים האחת של השנייה, התשתיות הפאסיביות האחת של השנייה על מנת לעודד את התחרות בשוק.

<שירה גרינברג: כיום זה כבר די מובן, אני חושבת, לכולם, שלא הולכים כנראה לחפור את כל מדינת ישראל בתשתית, שזה גם הרשויות המקומיות התייחסו לכך במכתב שבו הן הוציאו, שהן מבקשות כדי לא להפריע לאזרחים ולתושבים בחפירות בכל הארץ, דבר שגם מבחינת איכות הסביבה וגם מבחינת השירות לתושבים וגם מבחינת העלויות הכלכליות שבו והישימות של זה הן מאד נמוכות.

<שירה גרינברג: הכוונה ישימות מאד נמוכה מכיוון שהעלות התקציבית היא מאד גבוהה ולכן, המטרה היא לאפשר יותר סיבים, יותר קדמה טכנולוגית באמצעות הצינורות שקיימים כבר היום.

<שירה גרינברג: אני כן אציין את הנושא - גם חברת הכנסת איילת ורבין ביקשה ממני להרחיב בנושא של IBC ושל רשת החשמל.

<שירה גרינברג: כשאנחנו מסתכלים על החזון של התחרות בשוק התקשורת, אנחנו מאמינים שהחברות הקטנות היום בעולם התשתית, בעולם קבוצות התקשורת, הן אלה שתקדמנה את התחרות.

<שירה גרינברג: תתחלנה לקדם את התחרות אבל התחרות האמתית, כפי שהיום נמצאת בין "הוט" ל"בזק".

<שירה גרינברג: לכן, אנחנו מאמינים בחשיבות של חברות שיתחילו להיות סטרטר של תחרות שזה IBC, שזה סלקום, שזה פרטנר וזה חברות אחרות ככל שתהיינה שיהיו מעוניינות לפרוש סיבים.

<שירה גרינברג: אנחנו בהחלט יודעים שהחברות שציינתי, שזה פרטנר, סלקום ו-IBC, מעוניינות להיכנס לתחום הזה.

<שירה גרינברג: הן מבינות, בעיקר סלקום ופרטנר, לאחר הרפורמה בתחום הסלולר שמאד הצליחה והורידה שם את הרווחיות, כפי שרווחיות מתנהגת באפיקים תחרותיים, הדבר הזה כמובן השפיע על החברות והציבור קיבל את כל מה שאנחנו רצינו שיקבל.

איילת נחמיאס ורבין: - - - למה היא לא פורשת סיבים?

איילת נחמיאס ורבין: כנ"ל לגבי "הוט", שלא פרשה את כל מה - - -

<שירה גרינברג: שניה.

<שירה גרינברג: אנחנו יודעים שהחברות האלה בהחלט מעוניינות לפרוש ועל כן, אנחנו מאמינים שזה יהיה סטרטר לתחרות.

<שירה גרינברג: IBC היא חברה שקיבלה רישיון לפרישה אוניברסלית - -

יעקב פרי: גם "הוט" קיבלה פרישה אוניברסלית.

איילת נחמיאס ורבין: - - -

<שירה גרינברג: - - והדבר הזה הוא חשוב מאד בעינינו כי כשאנחנו מדברים על תחרות, אנחנו לא רוצים לראות אך ורק רשת אחת שפרושה.

<שירה גרינברג: אנחנו רוצים לראות כמה רשתות כדי לעודד את התחרות ולקבל את אותן תועלות שציינתי קודם.

<שירה גרינברג: כשדובר בזמנו על איך המדינה יכול באמת לקדם את התחרות הזאת - מכיוון שהעלויות התקציביות הן מאד גדולות בהשקעה של תשית, הדבר הזה עולה - תלוי כמה אתה פורש אבל זה עולה בין מאות מיליונים למיליארדים.

<שירה גרינברג: אם אתה פורש את כל הארץ זה מיליארדים הדבר הזה.

<שירה גרינברג: מבחינת היכולת של חברות להתמודד עם הנושא הזה, כמובן שזה דבר שהוא אינו פשוט.

<שירה גרינברג: לאור הנושא הזה, מדינת ישראל בזמנו הסתכלה על התשתיות שהיא יכולה להעמיד לרשות חברות כדי לעודד תחרות בשוק התקשורת ובזמנו הבחינה הזו העלתה, אחרי שבחנו את האפיקים השונים, ש"חברת חשמל" יכולה להוות תשתית שדרכה חברה יכולה להיכנס בשותפות עם "חברת חשמל", בבעלות שהיא בעלות משותפת על מנת לפרוס תשתיות.

<שירה גרינברג: מדינת ישראל גם נתנה מענק כספי כדי להועיל מכיוון שיש עלויות - -

רוברט אילטוב: - - -

<שירה גרינברג: רגע, היא נותנת הגנות ינוקא כאלה ואחרות, כל אחד מקבל את זה בצורה שונה.

<שירה גרינברג: אנחנו נרחיב אבל הסיבה שבעיקר ניתן כאן המענק זה הפרישה האוניברסלית.

<שירה גרינברג: מכיוון שיש אזורים שבהם לא כלכלי לפרוש, מדינת ישראל רצתה לראות את התשתית הזאת נפרשת אוניברסלית בכל האזורים, גם באזורים שהם לא כלכליים ולכן, מדינת ישראל החליטה להירתם לנושא.

רוברט אילטוב: השאלה היא - -

<שירה גרינברג: אם תאפשרו לי, אני רק אשלים את הדברים: לצערנו, בגלל סיבות כאלה ואחרות שחלקן היו הסכמים שנעשו, שברור עתה לכולם שהיו לא מספיק כדאיים כלכלית, החברה לא הצליחה לפרוש את עצמה בקצב המספק אבל הדבר הזה, אני חושבת עשה - הבינו את הדבר הזה בחברה בצורה מאד ברורה.

<שירה גרינברג: כרגע הם בתהליך של כניסה של משקיע אסטרטגי.

<שירה גרינברג: הם פתחו את חדר המידע שלהם והבעלויות השונות הסכימו להכניס משקיע נוסף שיהיה משקיע דומיננטי בתוך החברה כדי לשנות.

<שירה גרינברג: התחייבו לשנות את כל ההסכמים, את כל אותם דברים שמנעו מהחברה הזאת להתקדם.

<שירה גרינברג: הדבר הזה נמצא כרגע בתהליך.

<שירה גרינברג: הסיבה – אנחנו, כמדינה, חושבים שיש חשיבות רבה ביצירת תשתית נוספת אוניברסלית.

<שירה גרינברג: אני שמה את הדגש על תשתית אוניברסאלית נוספת.

<שירה גרינברג: ולכן, אנחנו סבורים שחשוב מאד לאפשר את כניסת המשקיע.

<שירה גרינברג: אנחנו חושבים שחשוב מאד לאפשר את הכניסה של פרישה נוספת של חברת תשתית אוניברסלית על מנת לאפשר את התחרות.

<שירה גרינברג: ומכיוון שהיתרון התחרותי היחיד - -

יוסי יונה: זו חברה מיודעת?

יוסי יונה: מדובר עכשיו בחברה ספציפית?

יעקב פרי: לא, בעיקרון.

<שירה גרינברג: אנחנו רוצים חברה.

<שירה גרינברג: חברה שתהיה חברת תשתית אוניברסלית.

איילת נחמיאס ורבין: את רוצה שלוש.

איילת נחמיאס ורבין: גברתי רוצה ש"בזק", "הוט" ו-IBC יהיו חברות - - -

<שירה גרינברג: אני רוצה תחרות.

<שירה גרינברג: ככל שאני יכולה להשיג תחרות יותר משמעותית, אני חושבת שכך זה - -

איתן כבל: סליחה, אני מעיר לאורחים: אפשר שהקושי שלכם לשאת את הדברים שנאמרים פה - אפשר לצאת, הם יסיימו ותחזרו כי אני רואה אנשים על סף התקף לב.

איתן כבל: אני לא מוכן לזה, אני לא לוקח על עצמי את האחריות.

זהבה גלאון: היא מאד סולידית.

איתן כבל: בוועדה הזאת גם מימיקה היא אמירה.

איילת נחמיאס ורבין: - - -

איתן כבל: חברים, זו רק ההתחלה.

איתן כבל: בבקשה שירה.

זהבה גלאון: אבל לא הבנתי איפה הבעיה במה שהיא מציעה.

<שירה גרינברג: חברת הכנסת בקשה ממני - -

יוסי יונה: מה שהיושב ראש אומר הוא שגם שפת גוף היא הערת ביניים.

איתן כבל: נכון.

<שירה גרינברג: אני רק רוצה לסיים לגבי IBC ואז להסביר מה קורה בחוק לגבי החברה הזאת: אנחנו, כממשלה, סבורים בהתאם להצעת החוק שאושרה ומוגשת כאן לאישורכם – אנחנו סבורים שנכון לעודד ולהבטיח שתהיה חברת תשתית אוניברסלית נוספת מכיוון שהיתרון היחסי שמאפשר את הפרישה האוניברסלית - -

ג'מאל זחאלקה: - - -

<שירה גרינברג: - - הוא התשתית של "חברת החשמל".

<שירה גרינברג: אנחנו סבורים שההסדר הזה צריך לאפשר את כניסת המשקיע ולאפשר לחברה הזו להגיע לאיזה שהוא נתח שוק, שהוא נתח שוק שיתחיל להוות איזו שהיא תחרות.

<שירה גרינברג: ועל כן, בתשתיות הפאסיביות עליהן אנחנו מדברים, אנחנו מחריגים את רשת החשמל, את מה שהוא בבעלות תשית שהיא בעצם היום בבעלות רשת החשמל - -

איתן כבל: שירה תתקדמי.

איתן כבל: את עובדת בקצב של החיבור של החשמל.

<שירה גרינברג: לא, אנחנו מחריגים את התשתית שהיא בבעלות רשת החשמל - -

יעקב פרי: ככה לא תיפתח התחרות.

<שירה גרינברג: - - מהסדר ההדדיות שעליו אנחנו מדברים בגלל שאנחנו מעוניינים לראות את החברה הזאת מגיעה לאיזה שהוא נתח שוק, שיתחיל להוות תחרות עבור החברות.

<שירה גרינברג: ולכן, יש פה הסדר הדדיות שמאפשר לכולם להיכנס בתשתיות של כולם, כן התשתיות הקרקעיות - הן בהחלט פתוחות גם של IBC, מה שקרקעי פתוח אבל מה שהוא על רשת החשמל, בפן העילי שלו, הוא מוחרג מההסדר המוצע לכם.

<שירה גרינברג: המדיניות שתיארתי היא מה שהובילה להחרגה שאני מדברת עליה.

<שירה גרינברג: זה ההסבר הכספי.

איתן כבל: יש את אילטוב שרצה לשאול שאלה.

איתן כבל: חבר הכנסת אילטוב, בבקשה.

רוברט אילטוב: השאלה היא כזאת: הממשלה רוצה להקים שלוש תשתיות - -

<שירה גרינברג: לא רק שלוש.

יוסי יונה: אוניברסליות.

יעקב פרי: למה שלוש?

יעקב פרי: שלושים?

יעקב אשר: לפחות שלוש.

יעקב אשר: בין שלוש לשלושים.

רוברט אילטוב: כפי שאמרתם, הממשלה נתנה ל"חברת חשמל" 150 מיליון.

רוברט אילטוב: יש שתי חברות פרטיות שהן בעצם משקיעות על חשבונן או שאתם נותנים להם תקציבים נוספים לפיתוח תשתיות?

<שירה גרינברג: אנחנו רוצים לראות מכיוון שהחברה שתיארתי היא חברה שקמה, התחילה מאפס בלי שום ביסוס בשוק התקשורת.

<שירה גרינברג: החברות האחרות הן חברות שאנחנו רוצים לראות אותן נכנסים לאותם אפיקים שבהם יש מרווחי רווח מספיק גדולים כדי שהם יוכלו להיכנס ולהתחרות ולקבל את נתח השוק שלהם, והיכולת שלהם תהיה יותר קלה מבחינה כלכלית ותחרותית להיכנס לשוק ולהתחרות בו.

<שירה גרינברג: בניגוד לחברה שעליה החליטה הממשלה לפני מספר שנים.

<שירה גרינברג: זו לא החלטה חדשה שאנחנו כרגע מדברים עליה, אנחנו פשוט ממשיכים את אותה מדיניות שהממשלה החליטה עליה לפני מספר שנים, ולפיה הרצון להביא חברה חדשה, שלא היתה חלק משירותי התקשורת - -

רוברט אילטוב: אני רואה חברה שיש לה רווח, אני רוצה - - - תשקיע בתשתיות?

רוברט אילטוב: זה מה שאת אומרת?

<שירה גרינברג: שמה?

רוברט אילטוב: את אומרת שלחברה איקס יש רווח.

רוברט אילטוב: את אומרת שאת הרווח הזה את לא תחלקי בדיבידנד - - -

זהבה גלאון: אפשר להגדיל את התחרות בתחום.

<שירה גרינברג: לא, אני אומרת שיש יתרון שהממשלה רואה לפריסה אוניברסלית.

<שירה גרינברג: איפה שזה לא כדאי כלכלית, המדינה היתה צריכה לתת את אותם תקציבים ואת אותה החרגה כי אין כאן כדאיות כלכלית לחברה חדשה - -

איתן כבל: שירה, בעברית פשוטה – ברור הוא וכולנו בעד תחרות רק מתנגדים על הדרך.

איתן כבל: אתה יודע, כולם, אין אחד שמתנגד פה לתחרות.

איתן כבל: רק מה העניין?

איתן כבל: בסופו של עניין, כשאתה בא ואומר: אוקי, אני צריך לייצר את התחרות הזאת, היא לא נוצרת יש מאין - -

רוברט אילטוב: השאלה אם אנחנו מייצרים תחרות הוגנת או שבאים ואומרים: חברה אחת - - -

איתן כבל: בדיוק.

איתן כבל: אתה כבר נכנס לשאלות, אתה בא עם ידע מוקדם.

איתן כבל: אז איך אומרים?

רוברט אילטוב: זה המצב כרגע.

איתן כבל: מה שאני מנסה לומר לך – זה הדיון האחר.

איתן כבל: נקודת המוצא שהאוצר אומר, הוא אומר:

איתן כבל: אנחנו רוצים לפחות עוד חברה שאני נותן לה כלים.

איתן כבל: היא לא יכולה להיות "הוט" או "בזק" בנקודת המוצא שלה אבל אני רוצה להעמיד לה לפחות כלים מינימאליים כדי שהיא תוכל להיכנס ולפעול בתוך השוק כי אם חושב שאתה יכול לתת - - - ותתמודד, אין לה שום סיכוי.

איתן כבל: אתה צריך לתת לה גם סוג של היתכנות כלכלית, אינסנטיב, שהיא תוכל לעמוד באיזו שהיא נקודה.

איתן כבל: אני אומר את זה לא כמי שמביע עמדה.

איתן כבל: אני אומר במובן להבהיר וכן, תחרות לא יכולה להיווצר יש מאין.

איילת נחמיאס ורבין: נכון, ועדין...

איתן כבל: את נכנסת אתי עכשיו למדרגה הנוספת, איזה כלים צריך והאם הכלים מוגזמים או לא מוגזמים.

איילת נחמיאס ורבין: - - -

איתן כבל: יוסי, שאלה.

יוסי יונה: בתחילת דבריך, באמת שאלת הבהרה ללא עמדה מוקדמת – בתחילת דבריך העלית איזה קושי להגיד: אנחנו לא רוצים לחפור את כל הארץ בתשתיות, האם זה נכון?

יוסי יונה: ואז יש את העמדה שלך או לפחות שהצגת כאן, איזה רצון של המדינה ליצור שלוש תשתיות אוניברסאליות.

יוסי יונה: יש את הסוגיה הזאת, והשאלה השנייה שאני רוצה לשאול אותך כי אני לא עוקב לחלוטין אחרי הדיון – ההפרדה בין מה שאמור להיות היום, ברפורמה הזאת, לבין מה שאת רואה כצופה פני עתיד?

יוסי יונה: אני אסביר: נניח היום יש נוהל של מצב מסוים, יש תשתיות, ואז אנחנו הולכים להכריע האם אנחנו מאפשרים לחברות כאלה להשתמש בתשתיות קיימות, נכון?

יוסי יונה: יש את הסוגיה הזאת.

יוסי יונה: ויש את הסוגיה האחרת, שאני מבין אותה כצופה פני עתיד, שהעניין של פיתוח תשתיות אוניברסליות עתידיות זה לא הדיון שלנו, שהוא חלק מהרפורמה - -

<שירה גרינברג: אני אחדד את הדברים: דבר ראשון, מה שציינתי לגבי הנושא שלה הסתכלות השונה על החברות – מעתה, כשאנחנו מסתכלים קדימה, אני תיארתי לכם את העבר, מה שממשלת ישראל בחרה לעשות בעבר.

<שירה גרינברג: היא בעבר בחרה לייצר עוד תשתית אוניברסלית נוספת.

<שירה גרינברג: אנחנו חושבים שזו מדיניות נכונה - -

יעקב אשר: מה קרה עם זה בפועל?

<שירה גרינברג: כרגע, לגבי השאלות שעלו על תחרות הוגנת, כרגע אין יותר התערבות.

<שירה גרינברג: זאת אומרת, הממשלה החליטה לפני מספר שנים מה היא עושה וכרגע אין יותר התערבות נוספת בשוק.

<שירה גרינברג: הדבר היחיד שמונח פה, למולכם, בשביל לאשר זה הנושא של פתיחת התשתיות המאסיביות של כל החברות - -

יוסי יונה: הקיימות.

<שירה גרינברג: כן, הקיימות.

<שירה גרינברג: כמובן שאם חברה תרצה לחפור וליצר לעצמה באזורים מסוימים עוד, כמובן שהיא יכולה, אין כאן שום איסור.

<שירה גרינברג: כל מה שיש פה זה לאפשר מכיוון שאנחנו צריכים לייצר מודל כלכלי כדי לפתוח תחרות בשוק.

<שירה גרינברג: כמו שראיתם, עד היום החברות בחרו לא לעשות את זה.

<שירה גרינברג: הן בחרו לא לעשות את זה כי זה לא כלכלי.

<שירה גרינברג: כלומר, יש כאן עלויות מאד מאד משמעותיות על חברה - -

איילת נחמיאס ורבין: - - -

זהבה גלאון: זה לא כלכלי כי יש מונופול.

<שירה גרינברג: זה מה שאני אומרת.

<שירה גרינברג: לא סתם הגענו לזה שיש לנו - -

זהבה גלאון: מה זה המונופול השקיע?

זהבה גלאון: המדינה השקיעה, סליחה.

<קריאות: - - -

<שירה גרינברג: 68% מהתשתית שמוחזקת על ידי חברה אחת, שגם 40% של התשתית הנוספת היא בתוך אותה חברה.

<שירה גרינברג: וככל שלא נפתח אותם ונאפשר בקלות יותר לחברות להשתמש בתשתית הקיימת, אנחנו נישאר במצב שבו יהיה מונופול, והדבר הזה כמובן משתרשר בסופו של דבר לחוסר קדמה טכנולוגית מספקת ולשירות לצרכן, שהוא הרבה פחות טוב ומחירים.

איילת נחמיאס ורבין: את הערת נכון, רק דבר אחד מאד חשוב: כדי שהתחרות תהיה אפקטיבית צריך שההשקעות יהיו כדאיות גם לעתיד, וזה נכון לגבי כל החוק, וזה קריטי בתוך הרפורמה כדי שהיא תהיה אפקטיבית.

יעקב אשר: חד-משמעית.

איתן כבל: שירה, אם אתה לא מייצר את האינסנטיב לתחרות, ממילא אתה לא מייצר את התהליך הלאה.

איתן כבל: הרי מה נקודת המוצא?

איתן כבל: נקודת המוצא היא לייצר את הבסיס לתחרות - -

איילת נחמיאס ורבין: זה לא בהכרח מצביע על השקעות לעתיד אבל בסדר, אני חושבת שהם הביאו רפורמה - - -

איתן כבל: חברים, אני מציע לנו קודם כל להקשיב.

איתן כבל: לא חייבים להסכים אבל חייבים קודם כל להבין את הרגלים שעליהן העניין עומד.

איתן כבל: שירה, סיימת?

<שירה גרינברג: כן.

<שירה גרינברג: אני אתן לאסף להסביר את החלק השני, שזה קבלת היתר - -

איתן כבל: לא, עזבי.

איתן כבל: את יודעת, עכשיו נדבר על המיליארד שקל - -

זהבה גלאון: את נכנסת לפרטים, שירה.

זהבה גלאון: עכשיו אנחנו בדיון העקרוני.

איתן כבל: שאלה יהיו הצרות שלנו, החלק השני.

איתן כבל: בסדר?

יעקב אשר: שאלה – אני מבין שהשאיפה היא להגיע לפחות לשלוש חברות.

יעקב אשר: אני מבין שיש חברה אחת, חברת החשמל, שיש לה אבל לא הוחדרו בתוכה סיבים או דברים כאלה, אם אני מבין נכון.

יעקב אשר: מה החוק, כאן עכשיו, יגרום לכך שיהיו לנו בתשתית אוניברסלית כזאת?

יעקב אשר: הם מחריגים את זה מטעמי ביטחון - - -

<שירה גרינברג: לא, אני אבהיר: החוק יאפשר לחברת IBC, חברת "סלקום", חברת "פרטנר", חברה אחרת שתרצה ותהיה מעוניינת להיכנס לתחרות, להשתמש בתשתיות של "בזק", של "הוט" או שלהן, בינן לבין עצמן מלבד מה שאמרתי – הרשת העלית של חברת החשמל ובעצם, על ידי כך להשחיל סיבים בתוך אותם צינורות קיימים כדי שלהם תהיה רשת שהיא כלכלית יותר.

יעקב אשר: זה כבר לא שלושה.

יעקב אשר: את לא מגיעה לשלושה.

ג'מאל זחאלקה: היא משמרת ככה את התשתיות, תשתית אחת.

<שירה גרינברג: אני לא מאשרת שחברת "הוט", נניח, להיכנס ולפרוס על רשת החשמל העלית בעיקר – זה בפועל מה שמוכרע כאן.

<שירה גרינברג: אני לא מאפשרת ל"הוט" להשתמש עכשיו ברשת החשמל העלית.

<שירה גרינברג: אני מאפשרת לה להשתמש ב"בזק" או איפה שיש רשת ותשתית.

<שירה גרינברג: אם במקרה יש ל"סלקום", ל"פרטנר", שיש להם סיבים באזורים כאלה ואחרים - -

יעקב אשר: כחברה חדשה סתם.

<שירה גרינברג: - - אבל בעיקר ל"בזק" ולכן ציינתי קודם שהמונופול "בזק" הוא זה ששולט בשוק, ואני מאפשרת להם להשתמש בתשתית הזאת של "בזק" כדי להגיע בפריסה האוניברסלית, שמעוניינים שהם באמת יגיעו לשם, זה דובר יותר באופן הכלכלי יותר כדי שאכן יגיעו לשם ויספקו תחרות ושירות לכל הצרכנים.

איתן כבל: חברים, מה קרה?

איתן כבל: מה הלחץ?

איתן כבל: יש הפסקת חשמל?

איתן כבל: תודה.

איתן כבל: חברים, אנחנו נרחיב בעניין.

איתן כבל: יש פה סדר, והכל יהיה בסדר.

איתן כבל: תודה שירה.

איתן כבל: כמובן, יעקב אשר והחברים הנוספים, יש כאן עוד רזולוציות למעלה, למטה, הן תפתחנה, ואני מבין שעוד לא הבנת לאן זה הולך.

איתן כבל: אני בטוח שתבין.

איתן כבל: אנחנו נאפשר לחברי הכנסת לשאת מונולוגים קצרים.

יעקב פרי: למה קצרים?

<קריאות: יענקל'ה, לך ארוך.

איתן כבל: אילת, את רוצה לדבר?

איתן כבל: אני מבקש להירשם.

איתן כבל: אני לא קוסם ולא מנחש.

איתן כבל: מי מחברי הכנסת שרוצה לדבר, שיבקש.

איתן כבל: אני אומר את סדר הדוברים: זהבה גלאון, יעקב פרי, יעקב אשר, חאג' יחיא, זחאלקה, רועי פולקמן, עליזה לביא ויוסי יונה.

איתן כבל: זהבה, בבקשה.

זהבה גלאון: אדוני, תודה.

זהבה גלאון: אני מדברת ואני מתנצלת שאני הולכת כי תוך כמה דקות מתחיל דיון בחוק שלי בוועדה אחרת, בוועדת חוקה.

זהבה גלאון: אני רוצה להגיד שאני תומכת ברפורמה או בהצעת החוק, כפי שהוצגה כאן, כפי שהציג האוצר או נציגת האוצר, שירה.

זהבה גלאון: אני חושבת שזה מהלך נכון להגדיל את התחרות בתחום, ואני מודה שאני ממש מוטרדת - עוד לא הוצגה באופן רשמי כאן, בוועדה, אבל לפחות ממה ששמענו וקראנו, העמדה של משרד התקשורת.

זהבה גלאון: אני ממש מוטרדת מזה.

זהבה גלאון: אני קוראת התבטאויות ושומעת התבטאויות של מנכ"ל משרד התקשורת - -

איתן כבל: רק הערה והתפרצות כדי שיובהרו דבריך: ביקשתי את החלטת הממשלה.

איתן כבל: החלטת הממשלה, אין בה שום הסתייגות.

איתן כבל: רק שאיך אומרים?

איתן כבל: החלטה מספר 1856.

עליזה לביא: - - -

איתן כבל: עליזה, היא חייבת ללכת ואת בטח עוד תדברי יותר מהזמן שתקבלי.

זהבה גלאון: אז זה נכון וטוב שאדוני הציג את האמירה החדה הזאת, שאין בה הסתייגויות אבל כמו שאנחנו יודעים, אדוני, אנחנו יכולים לדבר עד מחר על קידום התחרות בתקשורת הקווית, כפי שהוצגה כאן על ידי הממשלה ועל פטור מהיתרי בנייה למתקני תקשורת אבל יש כאן פיל בחדר, אדוני.

זהבה גלאון: אני רוצה, ברשותך, לדבר רק על דבר אחד - -

איתן כבל: גברתי, בואי ניסע לספארי.

זהבה גלאון: יש פיל בחדר.

זהבה גלאון: מעל חדר הוועדה, אני חייבת לומר את זה, נחה רוחו של הצמד נתניהו-אלוביץ, ראש הממשלה ויו"ר "בזק", וזו מהות הדיון ובא נקרא לילד בשמו.

זהבה גלאון: אנחנו יודעים איך ראש הממשלה נתניהו אובססיבי, אין לי דרך אחרת להגדיר את זה, בכל מה שקשור לתקשורת, למינויים בתקשורת, להכתבת נושא הסיקור.

זהבה גלאון: הוא מבקש למשטר את התקשורת, לעשות אותה צייתנית וכנועה.

זהבה גלאון: ומה הוא מקבל בתמורה לזה?

זהבה גלאון: הוא מקבל סיקור מאתר "וואלה".

זהבה גלאון: אנחנו יודעים את זה ואפשר לומר את זה גם כאן.

זהבה גלאון: ואנחנו יושבים פה ודנים בפרה החולבת של "בזק", שמניבה לה – דיברו כאן קודם על הערכות.

זהבה גלאון: אני לא יודעת, מאות מיליונים של רווחיות עודפת ובעצם, רוצים לעשות כאן שינויים, ובאמצעות משרד התקשורת אנחנו עדים למהלכים לחסום את היוזמה של האוצר או את הצעת החוק שעברה.

זהבה גלאון: אני חושבת שזה תשלום שיו"ר "בזק" מקבל או יקבל, ומבקשים לסכל כאן רפורמה טובה, רפורמה הכרחית ומה שיקרה כאן זה שלוקחים כסף מהכיס של אזרחי ישראל, שכבר הרבה שנים אזרחי ישראל משלמים מחירים מונופוליסטים ומופקעים על שירותי תקשורת, ומבקשים לתת אותו לאדם אחד, ומשתמשים בכסף של כולנו כדי לקדם או להעניק לראש הממשלה את הפרופגנדה שהוא רוצה.

זהבה גלאון: אני רוצה לצטט משפט מדבריו של ראש אגף התקציבים באוצר, ראיתי את זה בעיתון אז אני מקווה שהעיתון מדייק.

זהבה גלאון: אמיר הלוי אמר את זה לפני שבועיים, שלושה: "שוק התקשורת הוא אחד הענפים המונופוליסטים ביותר במשק, עם רמות רווחיות שאין עוד ענף כזה.

זהבה גלאון: " אני ממשיכה ציטוט – "לא בישראל ולדעתי גם בחברות תקשורת אחרות בעולם.

זהבה גלאון: " אז אני מאד מקווה אדוני, ואני רואה פה את חברי הוועדה, ומדובר כאן באנשים נחרצים עם עמדות ברורות – אני מאד מקווה שגם משרד האוצר ושר האוצר, אני סומכת עליו בעניין הזה שהוא לא ייכנע למבול הלחצים ולא ל"רחש בחש" שאנחנו כבר שומעים שיוצא ממשרד התקשורת.

זהבה גלאון: אני מאד מקווה שהם לא יצליחו לסכל את הרפורמה הזאת.

זהבה גלאון: זו רפורמה חשובה, זו רפורמה משמעותית.

זהבה גלאון: אני לא חושבת שהוויכוח צריך – עכשיו גם ראיתי את המכתב שנשלח, של פורום ה-15 בהקשר הזה.

זהבה גלאון: אין היגיון להתחיל לחפור מדינה שלמה - -

איתן כבל: ראשי הערים הגדולות.

זהבה גלאון: ראשי הערים הגדולות, התשתיות שנחפרו והונחו בזמנו במימון המדינה.

זהבה גלאון: בעצם "בזק", שהיא חברה ציבורית, היא לא חברה ממשלתית, היא נהנית ממנה.

זהבה גלאון: אדוני, בטובך, יושב ראש הוועדה, אתה תקדם את המהלך הזה של החוק שהובא כאן, ובלי שתהיה כאן כניעה למהלכים שאנחנו רואים שנעשים יותר ויותר באמצעות שלוחיו של ראש הממשלה במשרדים השונים.

זהבה גלאון: תודה רבה ואני מתנצלת שאני צריכה לצאת.

איתן כבל: תודה גברתי, ותחסרי לנו מאד.

איתן כבל: יקירה, באמת תודה לך, תמיד כיף להקשיב לך.

איתן כבל: אני מבקש מחבר הכנסת יעקב פרי, בבקשה.

איתן כבל: אחד מאבני היסוד של הוועדה.

זהבה גלאון: אחד מאבני היסוד.

זהבה גלאון: נקודה.

איילת נחמיאס ורבין: חד-משמעית.

יעקב פרי: זה מה שאומרים "לפרוש בשיא".

יעקב פרי: אני באמת מודה לך, אדוני היושב ראש, גם על המחמאות וגם על רשות הדיבור.

יעקב פרי: אני אשתדל לא להאריך.

יעקב פרי: אמרתי כבר אתמול שנפלאה בעיני עמדת משרד התקשורת שמביאים חוק ממשלתי וההתנהגות אבל נעזוב את זה.

יעקב פרי: אני חושב שפרק התשתיות בהצעת החוק הזאת הוא הפרק החשוב, אולי החשוב ביותר מעבר לספורט.

יעקב פרי: - -

איתן כבל: עוד נגיע.

יעקב פרי: - - כי ההשפעה שלו על המשק, על הכלכלה, על הצרכן, בוודאי הכי משמעותית.

יעקב פרי: ושמענו כאן את נציגת נציגי האוצר, גם היה לי העונג לדבר וללמוד מהם.

יעקב פרי: לרמת תשתית נמוכה יש ללא ספק השפעה על צמיחת המשק, על רמת הפריון, על היכולת להביא לצמצום פערים בחברה.

יעקב פרי: כל הדברים האלה מקובלים עלינו ואני חושב שכל חברות וחברי הכנסת שותפים לרצון, בסופו של דבר, שתהיה התשתית הכי מתקדמת והכי טכנולוגית ברמה הגבוהה ביותר שאפשר במדינת ישראל.

יעקב פרי: אבל אני רוצה – אני גם ללא ספק תומך בתחרות בכל מקום, גם בתשתיות אבל אני שואל את אנשי האוצר, שירה.

יעקב פרי: אני שואל את אסף, אותך, כיצד תתקיים תחרות אם אנחנו מאפשרים לחברות שמחויבות או היו מחויבות ממילא בפריסת תשתית מה שנקרא אוניברסיטלית, לרכב על תשתית של מישהו אחר בזמן שהם היו – אני לא רוצה לקרוא להם מפרי חוק כי הם הפרו חוק באישור רגולטורי, ואתם יודעים למי אני מתכוון.

איתן כבל: אני רוצה לחדד, סליחה, אם כבר העלית את זה עכשיו.

איתן כבל: סליחה, אני רוצה להבהיר גם לאנשי האוצר - -

יעקב אשר: זה הפיל שלכם.

עליזה לביא: זה לא הפיל.

עליזה לביא: הפיל הוא הרבה יותר גדול.

איתן כבל: פיל לא חי לבד ויכולה להיות לו גם בת זוג פילה.

איתן כבל: אנשי האוצר ואנשי התקשורת, אני רוצה להבהיר גם לחברי חברי הכנסת:

איתן כבל: אינני יודע מהי דעתכם אבל אני אומר את דעתי בלבד בהקשר למה שאמר חבר הכנסת, חברי יעקב פרי - -

יעקב פרי: שטרם סיים.

איתן כבל: - - אני רוצה בנקודה הזאת, שהוא העלה אותה: אני מתנגד התנהגות נחרצת לגרום לכך ש"הוט" לא תגיע עם התשתיות שלה לכל נקודה בישראל.

איתן כבל: הייתי כשהתקבלה ההחלטה הזו בזמנו, מה שנקרא היום מקום מושב הסיעות בקומה ראשונה.

איילת נחמיאס ורבין: אז למה משרד התקשורת - - -

יעקב פרי: אני אשאל את זה.

איתן כבל: אני אומר זאת בצורה מאד ברורה: במה שתלוי בי, זה יהיה קרב כאן, ואין לי שום כוונה לוותר בעניין הזה.

איתן כבל: אני אומר זאת בצורה מאד ברורה.

איילת נחמיאס ורבין: איך?

איילת נחמיאס ורבין: משרד התקשורת פתח אותה.

יעקב פרי: בדיוק.

יעקב פרי: איזה תמריץ יהיה לחברה פלונית?

יעקב פרי: ושמענו פה משירה שאיפה שלפי דעתי כולנו מזדהים אתה - הלוואי ולא היו רק שתי חברות, שיהיו שש, שמונה.

יעקב פרי: איזה תמריץ יהיה לחברה פלונית לסלול, להגיע לנקודות חדשות, אם אין לה תחרות מחברה אלמונית.

יעקב פרי: תענו לי, אני אגיד את טענותיי.

עליזה לביא: אבל למה זה שייך לרפורמה, חבר הכנסת פרי?

יעקב פרי: בוודאי שזה שייך לרפורמה.

יעקב פרי: אני אגיע לזה.

ג'מאל זחאלקה: אני לא השתכנעתי למה החוק הזה יקדם תשתיות נוספות.

ג'מאל זחאלקה: לא הבנתי.

רועי פולקמן: יש חברות שרוצות להיכנס לתחרות.

רועי פולקמן: מה זאת אומרת?

איתן כבל: רבותי, עליזה.

איתן כבל: סליחה, את לא היית כאן כששירה נתנה את ההתייחסות - -

עליזה לביא: הייתי ביום חמישי בבוקר.

עליזה לביא: אני מכירה.

יעקב פרי: עליזה, אתה יודעת כמה אני מכבד אותך ובוודאי את כל חברות וחברי הכנסת האחרים.

יעקב פרי: אני ישבתי בתחום התקשורת שמונה וחצי שנים, עברתי מסלול שעם כל הכבוד לא הרבה עברו.

יעקב פרי: אני אומר לך שעם כל הרצון, ואני אתמוך.

יעקב פרי: אני עוד לא אומר מה תהיה דעתי בהצבעה כי אנחנו טרום הצבעה אז אני מביע דעות ושואל שאלות.

יעקב פרי: אני אומר לכם שאם אנחנו מדברים שכל החברות אמורות לעבוד על אותה תשתית, יש לי ספק אם תהיה תחרות.

יעקב פרי: נגיע לזה עוד אבל - -

איתן כבל: אנחנו נדון בזה.

יעקב פרי: נדון בזה.

יעקב פרי: שני דברים אחרונים – אני מניח שאנחנו נשמע פה את העמדות של מה שאנחנו קוראים חברות הדואופול ולא המונופול.

יעקב פרי: יש לי הרגשה או ידיעה שאחת תתמוך בחוק והשנייה תתנגד לחוק אבל זה סיפור אחר כי כלי התקשורת מלאים בכתבות על היעדר – אני מנסה להיות מדויק – קיום חובות המוטלות על "הוט" ברישיון שניתן לה ואני שואל שאלה, שאולי היא שאלה רטורית: איפה הרגולטור בסיפור הזה?

יעקב פרי: כי אני חושב שיש לזה השלכה עתידית.

יעקב פרי: ואיפה משרד התקשורת?

יעקב פרי: מדוע הוא לא אכף או אוכף את הרישיון שהמדינה נתנה אותו ככתבו וכלשונו, ולא צריך להיות מומחה תקשורת בשביל להבין אותו או לפרש אותו.

יעקב פרי: מדוע לחייב חיוב בפריסה אוניברסלית ללא תמורה?

יעקב פרי: מדוע שלא להתחיל כבר ברפורמת השוק הסיטונאי גם ב"הוט"?

יעקב פרי: והדבר האחרון – יש מהלכים שאני אומר אותם בלשון המעטה, שהם מעוררי תמיהה ומרימי גבה.

יעקב פרי: איזה מסר מעבירה המדינה, במקרה הזה משרד התקשורת, אם היא לא אוכפת את הרישיונות שהיא מחלקת?

יעקב פרי: בפעולה שלה היא מעודדת חברות לנסות את מה שאנחנו רגילים לקרוא במדינת ישראל "שיטת מצליח".

יעקב פרי: ל"הוט" זה הצליח עד כאן.

יעקב פרי: "גולן טלקום" או לא ניסתה או שפחות הצליח לה.

יעקב פרי: משרד התקשורת מאפשר ניסיונות של חברות עסקיות לעקוף את תנאי הרישיונות שניתנים לה, ואם המדינה נכשלת באכיפת החוק והסדר, מה הדרישות שלכם?

יעקב פרי: מה אתם רוצים מאתנו, חברי הכנסת פה, בוועדת הכלכלה?

יעקב פרי: חברי הכנסת אמורים לעמוד על המשמר בעניין הזה ולוודא שהמדינה או שהממלכה לא מתרשלת.

יעקב פרי: זה עדין לא אומר שאני נגד פתיחת השוק לתחרות, ההיפך הוא הנכון אבל יש לי גם אדוני היושב ראש, מן הצעה או כעין הצעה כיצד לפתור את הסוגיה אבל אשמור אותה להצבעה.

יעקב פרי: אני מודה לכם.

איתן כבל: תודה, אדוני.

איתן כבל: אחרי יעקב פרי יעקב אשר ואחריו וחאג' יחיא.

יעקב אשר: אדוני היושב ראש, אני חושב שאפשר למנות את פרי למרכז לא סיעות הקואליציה כמובן אבל - -

<קריאות: כן, כן.

<קריאות: למה לא?

יעקב פרי: תמורת תשלום נאות אפשר גם לדבר על הקואליציה.

יעקב אשר: אני מנסה להתיישב על הרשת האוניברסלית שנקראת יעקב פרי, ואני חושב שהוא באמת ביטא את מחשבותינו, ואנחנו יושבים פה ומהנהנים בראשנו על העניין הזה.

יעקב אשר: וגם ההבהרה שלך, איתן, היתה חשובה מאד שהנושא הזה ימוצה בדיונים כי אני חושב ששוב, אתה יודע, לקחת לנו את האפשרות להגיד את המילה שכולנו בעד תחרות כי זה באמת נכון.

יעקב אשר: אני חושב שאין אדם חוץ מאחד שהוא אינטרסנט, שלא רוצה תחרות.

יעקב אשר: אני גם מבין שיש מצב – אנחנו היום מסתובבים בוועדות הכנסת על כל מיני הגנות ינוקות כאלה ואחרות, שהגנות ינוקא, להזכירך אדוני היושב ראש, הן כדי לעודד – אני צריך אותך איתן, כדי לראות שאני באמת בכיוון הנכון, כמו המכשירים של הבטיחות בדרכים.

יעקב אשר: שהגנות ינוקא ותנאים כדי לגרום לכך שתהיה תחרות, זה הדבר החשוב, שייכנסו חברות חדשות שנקראות להלן הינוקות למיניהן, וייכנסו לזה.

יעקב אשר: אבל לא יכול להיות שמהגנות ינוקא ייהנו ילדים שהם כבר בגיל בר מצוה שבזמנו היו צריכים וקיבלו רישיונות כאלה ואחרים, היו צריכים לעשות השקעות כאלה ואחרות ולא נעשו, ואני לא רוצה לחזור על הדברים הללו.

יעקב אשר: אני גם קצת לא מבין ואולי חסר לי מידע לגבי הנושא של התשתיות של חברת החשמל וכולי כי אם אתם רוצים להגיע למצב של לנצל קודם כל את התשתיות הקיימות בארץ, גם העליות וגם התת-קרקעיות.

יעקב אשר: ואם רוצים באמת, הרי לא רוצים לחפור סתם.

יעקב אשר: אני יודע כראש עיר שהדבר הכי מרגיז זה הריץ'-רץ' שהיו עושים לנו בכבישים כל פעם מכיוון אחר.

יעקב אשר: אז צריך שיהיה איזה שהוא מינימום שאתם חושבים שצריך להיות, רשתות שמגיעות לכל מקום בארץ.

יעקב אשר: אני לא יודע אם זה טוב להסתמך רק על אחד כי אם תהיה תקלה במקום אחד אז יחתכו כל הסיבים של כולם בו זמנית – אני לא יודע, אני מעלה את זה סתם, אולי מבורות אפילו גם כן אבל אני חושב שאם יש אפשרות – אני אל יודע איזה עניין ביטחוני יש.

יעקב אשר: אני מכיר את הדברים הללו אבל סיכומו של דבר, שורה תחתונה – אם, ואני חושב שאין התנגדות לכך שהחברות החדשות, לא יוטל עליהן ויוכלו באמת להשתמש בתשתיות הקיימות אבל לעשות את זה הוגן, לעשות את זה נכון ולא לגזור את זה רק מרווחים או לא מרווחים.

יעקב אשר: הבעיה היא, אני לא יודע מה היתה אומרת זהבה, לולא היה את הבאז הזה שראש הממשלה, משרד התקשורת וכל הדברים הללו כי מי שרוממות הצדק האמתי לא רק בפיו אלא גם בעיניו, צריך לראות שתהיה תחרות הוגנת גם כן, ושהתחרות הוגנת גם לשחקנים הקיימים, אלה שבגיל בר מצווה ואלה שמגיעים לגבורות.

יעקב אשר: צריך גם לראות את הדבר הזה, וגם פה יש רעיונות.

יעקב אשר: אני גם אשמור לעצמי, אולי אני מכוון לדעת גדולים אבל חייבת להיות הגינות ולא רק תחרות.

יעקב אשר: גם הגינות.

יעקב אשר: הגינות ותחרות כי אגיד לכם למה: יהיה לכם עוד הרבה רפורמות לעשות בעזרת השם בשנים הבאות.

יעקב אשר: אם תעשו את זה בצורה לא הוגנת, אתם מבריחים משקיעים, אתם מבריחים גם אותנו מלחשוב ולהאמין ברפורמות האלה, אם נעשה בדרך עוול שלא צריך לעשות.

איתן כבל: תודה.

איתן כבל: חבר הכנסת חאג' יחיא ואחריו ג'מאל זחאלקה.

עבד אל חכים חאג' יחיא: כבוד היושב ראש, ברור שכולנו רוצים תחרות, ותחרות בשני מישורים.

עבד אל חכים חאג' יחיא: המישור הראשון זה טיב השירות והשני זה המחיר.

עבד אל חכים חאג' יחיא: זה העיקרון.

עבד אל חכים חאג' יחיא: השאלה אם החוק הזה יבטיח, ואיפה ההבטחות, ואני שואל את האוצר – יבטיח שכל התשתיות של כל החברות יגיעו לכל מקום.

עבד אל חכים חאג' יחיא: אני רוצה לדעת שזה יגיע לאוכלוסייה הערבית, שזה יגיע לפריפריה ומה ההבטחות כי אגיד לכם למה: אני בא מתחום תשתיות.

עבד אל חכים חאג' יחיא: אני מהנדס ועבדתי בתשתיות, ואני מבין שההשקעה להכניס את הסיב האופטי או התשתית בתוך תל-אביב, שזה רב קומות ואתה מחבר מספר גדול של בתים, זה שונה מאשר לבוא לצמודי קרקע.

עבד אל חכים חאג' יחיא: אותו אורך סיב, אותן עלויות כי תשתיות אתה מכניס לתוך האדמה ואז מי שיתחברו אצלך יהיו פחות.

עבד אל חכים חאג' יחיא: אני רוצה לראות איך אנחנו מבטיחים שכולם יגיעו לכל המקומות.

עבד אל חכים חאג' יחיא: האם יש לכם בתוך הצעת החוק משהו שיבטיח?

עבד אל חכים חאג' יחיא: משהו שיחייב?

עבד אל חכים חאג' יחיא: משהו שיתמרץ?

עבד אל חכים חאג' יחיא: כל הדברים האלה אני לא ראיתי בהצעה שלכם וזה מאד חשוב כי אני, מבחינתי, אני נציג ציבור ולא חבר של אף חברה ולא מחפש לא את טובתה ולא את רעתה.

עבד אל חכים חאג' יחיא: אני מחפש את טובת הציבור.

עבד אל חכים חאג' יחיא: אני רוצה להבטיח שיש לנו תשתיות של החברות המתחרות ולא שיגיעו למקומות שהם ירוויחו יותר וכאילו שאנחנו ניתן להם את המקום הזה בחקיקה, שהם ירוויחו ואיפה שהם לא מרוויחים או מרוויחים פחות לא נביא את התחרות.

עבד אל חכים חאג' יחיא: עוד פעם, אני מדבר על תחרות שתהיה תשתיות ואני יכול לתת דוגמה אישית שהיתה לי: בעבודה שלי, לפני שהגעתי לפה, אני צריך ביום יום את האינטרנט כי העבודה שלי מחייבת.

עבד אל חכים חאג' יחיא: נקרע כבל, לא ידעו איפה הוא ובסוף משהו כמו 200 מטר החליפו כבלים שזה היה "בזק" אבל לא הייתי יכול לאיים עליהם כי אין לי תשתיות אחרות.

עבד אל חכים חאג' יחיא: לאיים לעבור לחברה אחרת אני לא יכול, חיכיתי כחודש ימים - -

ג'מאל זחאלקה: לא רק אתה, כל טייבה.

איתן כבל: כל מה שרצה זחאלקה להגיד שזה לא אישי.

עבד אל חכים חאג' יחיא: לא, אני מדבר לא אישי אלא מניסיון אישי.

עבד אל חכים חאג' יחיא: עכשיו, אם לא יגיעו אחרים גם לישובים שלנו אז אין לי סיבה לתמוך בחוק למרות שאני בעד תחרות.

עבד אל חכים חאג' יחיא: אם התחרות לא תגיע אלי, אני לא אתמוך בה.

איתן כבל: תודה חאג'.

איתן כבל: זחאלקה, בבקשה.

איתן כבל: אחריו רועי פולקמן ואז עליזה לביא.

ג'מאל זחאלקה: כמובן אנחנו, כפי שהיושב ראש אמר בהתחלה, יוצאים מנקודת המוצא שלנו היא האזרח היכן שהוא גר.

ג'מאל זחאלקה: מבחינתי אני רוצה שתושבי צפון כפר קרע ותושבי מזרח גבעת עדה, ולא רק תושבי רמת אביב וסביון ורעננה, יקבלו את אותו שירות.

ג'מאל זחאלקה: היום, בעידן המודרני, התקשורת היא אחד הכלים הגדולים ביותר, החשובים ביותר, להתגבר על הבעיות הפריפריאליות.

ג'מאל זחאלקה: כלומר, בעולם המודרני, הגישה לאינטרנט ולתקשורת צריכה להיות שווה בכל מקום.

ג'מאל זחאלקה: ואז, אתה יכול להתחבר לכל העולם, לכתוב את אותם מכתבים, אפילו לסחור באינטרנט, להשתמש בדבר הזה ולהתגבר על הבעיות שאתה גר במקום מרוחק מהמרכז – זה כלי עיקרי.

ג'מאל זחאלקה: אפילו יותר שוויוני מהכבישים שהממשלה סוללת לגליל או למקומות אחרים.

ג'מאל זחאלקה: לכן, יש בזה מסר חברתי מאד חשוב, שבעבר לא תיארנו לעצמנו מצב שבו אדם שחי באיזה שהוא מקום, איזה כפר קטן במקום מרוחק, תהיה לו גישה אל העולם כמו מישהו שגר במרכז הארץ.

ג'מאל זחאלקה: הנה, יש אפשרות ולכן, צריך להקפיד על זה.

ג'מאל זחאלקה: אנחנו צריכים להקפיד על זכויותיהם של אנשים שגרים בפריפריה, במה שנקרא ההשקעות הלא-רווחיות כל כך.

ג'מאל זחאלקה: זה נעשה בכל העולם, זה נעשה ב"אגד".

ג'מאל זחאלקה: "אגד" עשתה קווים שמסיעים שלושה אנשים.

ג'מאל זחאלקה: - -

עבד אל חכים חאג' יחיא: יש סבסוד מדינה?

ג'מאל זחאלקה: בסדר.

ג'מאל זחאלקה: לא, השירות צריך להגיע לכל מקום והם התחייבות וחויבו ועשו את זה.

ג'מאל זחאלקה: עכשיו, החוק שמוצע מעלה מספר תהיות: תהיה ראשונה - מה זה לתת פרס לחברה שלא מילאה את חובתה?

ג'מאל זחאלקה: זה בעיה.

ג'מאל זחאלקה: צריך לחשוב על זה.

ג'מאל זחאלקה: דבר שני, אני לא הבנתי כיצד החוק המוצע יעודד תחרות בתחום התשתיות.

ג'מאל זחאלקה: מה שאתם מציעים, לפי מיטב הבנתי, אפילו יקטין את התחרות בתחום התשתיות.

ג'מאל זחאלקה: למה?

ג'מאל זחאלקה: כי אתם אומרים לחברות שלא עושות תשתיות: אל תעשו, תשתמשו בתשתיות של אחרים.

<שירה גרינברג: לא, לא - - -

<אסף וסרצוג: אנחנו נסביר את זה עוד מעט.

עליזה לביא: - - -

איתן כבל: חברים, מה שהוא מבקש לדעת – אתם כל הזמן עסוקים בלהסביר לעצמכם אמרתי לכם, לא לח"כים.

איתן כבל: היחידים שמדברים פה אל כולם זה נציגי החברות, הם כבר יודעים איך לדבר עם הח"כים, אתם עוד לא.

איתן כבל: העניין הוא כזה: אתם צריכים להסביר.

איתן כבל: שכשאתה מדבר על פיר שבו יש את הצינורות שדרכם אתה רוצה להעביר את הסיב – זאת אומרת, אדם מן הישוב שזה איננו תחום עיסוקו לא מבין.

איתן כבל: כאילו אם כולם נוסעים בתוך אותה רכבת, איך תהיה תחרות בתוך הרכבת הזאת.

איתן כבל: תן לו לסיים את השאלה.

איתן כבל: בבקשה ג'מאל.

ג'מאל זחאלקה: אני מבין לפי הצעת החוק הזאת שאתם לא שואפים, אין לכם שאיפה, אין מטרה שיהיו תעלות נוספות.

ג'מאל זחאלקה: אתם רוצים למנוע - בא נגיד אפילו יותר חמור: התוצאה, יש דברים שאתה לא עושה בכוונה ויש דברים שהם תוצאה הגיונית.

ג'מאל זחאלקה: אם אתה אומר לחברה: תשחילי בצינור, אז היא לא תחפור ותעשה צינור.

ג'מאל זחאלקה: זה ברור.

ג'מאל זחאלקה: כלומר, אני רוצה שיהיה ברור שאתם אומרים: אין צורך בתעלות נוספות.

ג'מאל זחאלקה: בסדר גמור.

ג'מאל זחאלקה: שנבין על מה אנחנו מדברים.

יוסי יונה: העיקרון הזה מקובל אבל באמת מה שאמרה שירה - -

<שירה גרינברג: זה מה שאנחנו אומרים.

<שירה גרינברג: או סיבים או - - -

ג'מאל זחאלקה: החוק חייב את חברת "הוט" לעשות כך, להניח תשתיות.

<אסף וסרצוג: תכף נתייחס לחברת "הוט" אבל - -

ג'מאל זחאלקה: אני רוצה להגיד משהו: אני חושב שאין תחרות אז הוגנות בתחרות, וזה אומר:

ג'מאל זחאלקה: יש כאן

ג'מאל זחאלקה: חישוב מאד מסובך - -

איתן כבל: סליחה, דוד.

ג'מאל זחאלקה: - - כבוד היושב ראש, אני מציע לנצל.

ג'מאל זחאלקה: הוועדה תנצל את חוסר ההסכמה בין ראש הממשלה לשר התקשורת.

ג'מאל זחאלקה: בין החלטת הממשלה לעמדה של משרד התקשורת.

ג'מאל זחאלקה: אני מבין שראש הממשלה מחויב להחלטת הממשלה בין האוצר לתקשורת, ולנסות להגיע לפשרה שבסופו של דבר תהיה טובה לציבור.

ג'מאל זחאלקה: לא תמיד יש לנו הזדמנות כזאת כי תמיד באים עלינו עם הסכמה ולך תלחם על זה.

ג'מאל זחאלקה: עכשיו יש חוסר הסכמה אז הנושא פתוח.

ג'מאל זחאלקה: מה שצריך להבטיח, אם כן, הוא שתהיה הוגנות.

ג'מאל זחאלקה: מה זה הוגנות?

ג'מאל זחאלקה: אם אני השקעתי, כלומר אם תחרות אז תחרות שווה.

ג'מאל זחאלקה: כלומר, אני לא יכול שאני אשא בעלות אדירה של הנחת התשתיות וחברה אחרת תשלם רק משהו מזערי מהעלות הזאת.

ג'מאל זחאלקה: כלומר, צריך שהחברה שרוצה להשתמש בתשתית, שנגיע לנקודת הסוף, לאזרח, זה יעלה לשתי החברות שמגיעות לאזרח כמעט אותו דבר או באופן פרופורציונאלי.

איתן כבל: תודה חבר הכנסת זחאלקה.

איתן כבל: חבר הכנסת רועי פולקמן, עליזה לביא ויוסי יונה.

רועי פולקמן: תודה אדוני היושב ראש.

רועי פולקמן: זה קצת מדהים אותי לשמוע את הדברים שלך כיוון שזה באמת הטיעון הקלאסי כדי למנוע תחרות, מה שאתה אומר כיוון שתמיד הטענה תהיה – וזה מדהים, כי אותו טיעון, אמרתי, היה בשוק הסלולר ואנחנו שומעים עכשיו בבנקים.

רועי פולקמן: אז יש חברה - תקשיבו, האירוע פה, שזה אמרו לפני, שזה גולת הכותרת של פרק התקשורת בחוק ההסדרים.

רועי פולקמן: באמת גולת התקשורת של הרפורמה הצרכנית.

רועי פולקמן: ויש כאן מציאות של חברה אחת - -

ג'מאל זחאלקה: אתה מהמפלגה של שר האוצר אז אני מבין את ההתלהבות שלך.

ג'מאל זחאלקה: אתה בא עם סימני קריאה, אני בא עם סימני שאלה.

רועי פולקמן: אבל אתה אמור לייצג את הצרכנים, את הציבור.

ג'מאל זחאלקה: רק את הצרכנים.

ג'מאל זחאלקה: רק את הציבור.

ג'מאל זחאלקה: אתם מייצגים את בעלי ההון.

איתן כבל: זחאלקה, תן לי לעזור לך.

ג'מאל זחאלקה: אני אלמד אותו פרק ב - - - חברתי.

איתן כבל: אני מציע לך, חבר הכנסת פולקמן, לדבר ולא לענות.

רועי פולקמן: זה על הצד העקרוני.

איתן כבל: לא, סליחה.

איתן כבל: לא מינינו אותך להיות משגיח הכשרות של הוועדה.

רועי פולקמן: אמרתי שאני מביע את עמדתי.

איתן כבל: שניה.

איתן כבל: יפה.

איתן כבל: אנא הבע את עמדתך.

איתן כבל: היחיד שמטיף פה זה אני.

איתן כבל: אני מציע לאדוני, הוא אמר את עמדתו.

איתן כבל: דרך אגב, עמדתו בגדול איננה שונה מעמדתך רק הוא, בשונה ממך, הוא מציב כמה סימני שאלה בדרך, שאלות חשובות שהעלו אותן גם חברי כנסת אחרים שתומכים והם שואלים שאלות.

איתן כבל: לכן, אני אומר גם לך: אנא הצג את עמדתך, היא חשובה אבל בבקשה.

רועי פולקמן: אני מציג, אני רק אומר שהעמדה שמדברת על אותה תחרות שווה בשוק שיש בו נתח שוק של חברה אחת, שלמעלה מ-90% בשוק הזה שייך לחברה אחת עם רווחיות עודפת מטורפת, הדיבור על תחרות שווה הוא בעיני טיעון מצחיק כיוון שיש כאן מונופול מרכזי על התשתיות.

רועי פולקמן: ראינו את הנתונים.

רועי פולקמן: ולכן, הדיון אומר וגם ראשי הרשויות דיברו על זה, לא חופרים בכל מקום תעלות.

רועי פולקמן: יש מונופול על שוק התשתיות.

רועי פולקמן: כמו שאנחנו רוצים להפריד בשוק החשמל בין ייצור החשמל להולכת החשמל, יש מקום להפריד בשיח בין זה שיש חברה אחת עם מונופול, מונופול טבעי, מונופול בצדק כי היתה חברה מקורית, חברה ממשלתית.

רועי פולקמן: הסיבות שזה נוצר – בצדק אבל היום יש מונופול כי מי שחפר בערים בישראל ומחויב להגיע אוניברסלית לכל מקום בפריפריה – דרך אגב, גם "הוט", גם "בזק" מחויבים.

רועי פולקמן: עכשיו, זה שמשרד התקשורת צריך לאכוף את זה שהם יגיעו לכל כפר ולכל בית - -

איילת נחמיאס ורבין: יפה, בא נתחיל מזה.

איתן כבל: חברים, אני לא רוצה להתחיל מזה, זה גם זה.

איתן כבל: אם נתחיל עד שההוא ועד שההוא.

איתן כבל: ..

רועי פולקמן: ולכן, האירוע כאן הוא אירוע דרמטי שבו רק באמצעות פתיחת השוק וסלילת התשתיות על הרשת של "בזק", יכולים להביא תחרות.

רועי פולקמן: אין שום דרך אחרת.

רועי פולקמן: אף אחד לא יסלול ויחפור עוד.

רועי פולקמן: הדבר היחיד שאומר אם החוק הזה לא קורה זה שחוסמים את התחרות.

רועי פולקמן: אין באמצע כי אף אחד, לא ראשי הרשויות יסכימו לזה, אין לזה התכנות כלכלית ואף אחד לא יסלול בכל רחבי מדינת ישראל בורות כדי שיהיו עוד כבלים.

רועי פולקמן: אין לזה היתכנות, זה לא קיים בעולם דרך אגב, זה לא מקובל בעולם ולכן, צריכים להבין כאן בשיח שיש שחור ולבן.

רועי פולקמן: החוק מת, אין תחרות, אין תחרות.

רועי פולקמן: הדבר השני שייאמר כאן, וגם פה אין שחור ולבן זה שהתחרות הכי משמעותית בטווח הקצר והבינוני לתשתיות, ובכלל בשוק הזה, זה "הוט".

רועי פולקמן: צריך להפריד בדיון בין שיג ושיח רחב שיש במשרד התקשורת עם חברת "הוט", למה היא לא עומדת בפני ההיתר ומה רוצים לדרוש ממנה.

רועי פולקמן: מסכים, תעשו את זה.

רועי פולקמן: ברגע שמוציאים אותם מהעסק הזה, הוצאנו 70% מהחוק הזה.

רועי פולקמן: זה ברור.

רועי פולקמן: אפשר להגיד שאין ברירה ומוציאים 70% מהחוק ותישאר תחרות ב"כאילו".

רועי פולקמן: ניתן אולי כמה אחוזים ל"סלקום" ול"פרטנר" ולכל מיני חברות חדשות אבל ברור שזה המצב.

רועי פולקמן: לכן, אנחנו יכולים עד מחר לספר כאן סיפורים שצריך תחרות וזה ו"הוט" לא עמדה בהיתרים וכולי.

רועי פולקמן: אם רוצים תחרות ורוצים שיוזלו מחירי הטלוויזיה בכבלים בישראל והשירות ישתפר ולא שיתנתק משהו, תהיה כאן עוד מוטיבציה.

רועי פולקמן: הרווחיות תעלה, יעשו יותר תשתיות כי יהיו יותר צרכנים ויותר כסף כי גם "בזק" תרוויח.

רועי פולקמן: הרי לא ימכרו בחינם את השימוש בתשתיות, ישלמו כסף אז יהיה אינטרס.

רועי פולקמן: ואם מחר ינתקו את הקו לטייבה, גם ל"הוט", גם ל"פרטנר" גם ל"סלקום" וגם לעוד חברות יהיה אינטרס שיחברו כי יהיה להם שם לקוחות.

רועי פולקמן: ולכן, יהיו ניסיונות ליירט את זה.

רועי פולקמן: אני באמת אומר – מאז הסלולר, זו אחת הרפורמות הצרכניות הכי חשובות.

רועי פולקמן: לא סתם הגיעו מאותו בית מדרש של כחלון ולכן, אני חושב שיהיו כאן ניסיונות ליירט את זה.

רועי פולקמן: אני סומך על הוועדה הזאת שתצליח להעביר את זה.

איתן כבל: תודה רועי פולקמן.

איתן כבל: עליזה לביא ויוסי יונה.

איתן כבל: בבקשה עליזה.

עליזה לביא: תודה אדוני היושב ראש.

עליזה לביא: אני רוצה לחזור על מה שאמרתי ביום חמישי וגם אתמול וגם היום: אני מופתעת שמנכ"ל משרד התקשורת לא נמצא אתנו, ובטח היום שהוא לא נמצא אתנו, וזה משליך גם על - -

יואב קיש: איפה מנכ"ל האוצר גם?

<קריאה: יושבים פה הסגנים שלו.

<מימון שמילה: גם הסגן והמשנה נמצא.

עליזה לביא: אני חושבת שבדיון היום - - -

דוד ביטן: באמת איפה מנכ"ל האוצר?

דוד ביטן: איפה יאיר לפיד?

איתן כבל: צריך לדבר עם יו"ר הקואליציה.

דוד ביטן: הוא היה שר האוצר הקודם.

עליזה לביא: ביטן, נו.

דוד ביטן: באמת, את שואלת.

דוד ביטן: מי שנמצא, נמצא.

<מימון שמילה: - - -

איתן כבל: שמילה, אתה פקיד.

איתן כבל: אתה נהיית פוליטיקאי.

<מימון שמילה: לא, אני לא פוליטיקאי.

<מימון שמילה: זה לא נעים לשמוע שמסיתים ואומרים ורוצים לייצר כאילו אנחנו לא פה.

איתן כבל: שמילה, בבקשה די.

עליזה לביא: זכותי לשאול - -

<מימון שמילה: תשאלי, אנחנו פה.

איתן כבל: שמילה, היא חברת כנסת.

עליזה לביא: שאלתי ביום חמישי.

עליזה לביא: היושב ראש עשה עבודה מאד יסודית יחד עם צוות הוועדה, הודיע לנו מראש מתי הפגישות ומה יהיה הנושא בכל פגישה.

עליזה לביא: ביום חמישי אמרו לי שהוא יהיה בהמשך.

עליזה לביא: זה נאמר על ידי היושב ראש של הוועדה, וציפיתי שהיום, כשאנחנו מדברים על הנושא של "בזק" וכולנו עוקבים - -

איתן כבל: חאג' תתרחקו, אתם לא שומעים טוב את דוד.

איתן כבל: רק אם תתרחקו תשמעו אותו, בסדר?

איתן כבל: אתה עושה להם ירידת שמיעה עם הדיבור שלך.

דוד ביטן: - - -

איתן כבל: אתה יכול להחליף את המואזין.

איתן כבל: חאג', אתם אפילו יכולים לחסוך חשמל כשהוא יהיה מואזין.

יעקב פרי: דוד ביטן מפריע לך?

יעקב פרי: תדברי, יהיה בסדר.

דוד ביטן: אני לא מתחרה עם ראש השב"כ.

יעקב פרי: עם ראש שב"כ שמאלן.

איתן כבל: די דוד.

איתן כבל: עליזה בבקשה.

עליזה לביא: אדוני, אחרי שאמרתי את דברים האלה, אני רוצה לומר שזאת רפורמה מאד מאד חשובה, ואנחנו שומעים כאן דעות גם מהקואליציה וגם מהאופוזיציה.

עליזה לביא: כלומר, זה לא עניין של קואליציה ואופוזיציה.

עליזה לביא: אני באמת מבקשת שנשים את טובת הצרכן במרכז.

עליזה לביא: טובת הצרכן צריכה להיות כאן במרכז, ואני רוצה לדבר בשם הצרכן משום שהסיכול של הרפורמה הזאת, ויש כשלים, וחברי חבר הכנסת פרי דיבר על כשל.

עליזה לביא: כן, יש פה כשלים אבל אין בכשל שהזכרתם, לטעמי והבנתי, דרך לאיים או צורך לאיים את הרפורמה הכל כך חשובה הזאת, הכל כך שעת רצון נדירה.

עליזה לביא: צריך להבין שפגיעה ברפורמה זה פגיעה בנו, בצרכנים כולנו.

עליזה לביא: והרפורמה הזאת, הפירוש שלה הוא תחרות, השקעה בתשתיות, הגברת היעילות, השירות והמחיר.

עליזה לביא: ואם הרפורמה הזאת תיעצר, אני חושבת שזו שמיטה של שעת כושר מאד חשובה.

עליזה לביא: זה חוק, ומביאים פה בהרחבה חוק בעל פוטנציאל אדיר להגברה של ההיערכות והיעילות וההשקעה בתשתיות.

עליזה לביא: עכשיו, אפשר להיכנס לדקויות ואדוני היושב ראש, אני מניחה שניכנס בהמשך לדקויות וצריך לתקן אבל צריך להבין שעצם ההסדר הזה של הפריסה, הוא יאפשר פריסה של רשתות תקשורת נוספות.

עליזה לביא: אנחנו לא רוצים כולנו לחפור את הארץ מחדש.

עליזה לביא: למה?

עליזה לביא: למה צריך לעשות את זה?

עליזה לביא: למה אנחנו לא לומדים ממדינות העולם?

עליזה לביא: מדינות העולם, שבאמת היה בהן את המפעיל הממשלתי שהופרד, שנמכר, הוא נתן והוא מאשר לשאר החברות את הנושא הזה של התחרות.

עליזה לביא: חובות?

עליזה לביא: זה לא אומר שחייבים לחפור.

עליזה לביא: איפה זה נאמר?

עליזה לביא: למה לא להשתמש בתשתית הקיימת?

עליזה לביא: הניסיון לומר שצריך לחפור בנפרד, אני לא מבינה מאיפה למדנו את זה.

עליזה לביא: על מה אנחנו נשענים בדברים הללו?

עליזה לביא: ולכן, אני לא באה ממקום של הקנטה למשרד התקשורת אלא ממקום של להבין את הרציו, להבין לעומק כי אם יש פה אמירות, אנחנו רוצים ללמוד אותן.

עליזה לביא: אנחנו מקדישים הרבה מאד שעות.

עליזה לביא: אני לא נכנסת לשיח הזה של הרבה מאד זמן כי אני מזכירה לכולנו שממש כמעט שנתיים, ואתה יודע את זה יותר טוב ממני, מאז הוחלט על הרפורמה בשוק.

עליזה לביא: נכון?

עליזה לביא: אתה חי, אתה חלק מזה, של הפס הרחב.

עליזה לביא: והרפורמה הזאת מיושמת באופן חלקי.

עליזה לביא: מי שמשלם, ואמרו את זה חברי ואני לא אחזור, זה כולם, זה אנחנו, זה הצרכנים.

עליזה לביא: על כל תקלה, על כל נפילה, ומה שאנחנו רואים מאז זה שבכל דרך ובכל צומת יש פה ניסיון כדי לתקוע מקלות בגלגלי הרפורמה שאתם מבקשים להוביל.

עליזה לביא: אז למה?

עליזה לביא: למה לא לאפשר את התחרות הזאת ולא למנוע מלהשתמש בתשתיות הפאסיביות האלה באמצעות שורה של דרכים, שכרגע החוק הזה בא ושם על השולחן וכן מאפשר את הרפורמה הזאת, המאד מאד מאד חשובה.

עליזה לביא: זו שעת רצון גם בתוך הוועדה הזאת ובהרכב שלה.

עליזה לביא: תודה אדוני.

איתן כבל: תודה גברתי.

איתן כבל: יוסי יונה, בבקשה, ודוד.

איתן כבל: תרצי, גברתי, לדבר?

איתן כבל: חשבתי אולי סתם מיידע אישי את פה.

שולי מועלם-רפאלי: לא, לא, ממש מרצון.

יוסי יונה: אדוני היושב ראש, באמת לפני שאני מביע ונושא דברים, כל הכבוד עליזה.

יוסי יונה: אני ראיתי שאת קוראת מתוך הדף שם - עבודה מדהימה, מרשימה של הכנה.

יוסי יונה: ממש כל הכבוד.

יוסי יונה: הנחת העבודה של כולנו כאן, שאנחנו רוצים תחרות מתוך הבנה שהתחרות יכולה לשרת את הצרכן וגם לתת לו שירות חוקי וגם אפשר שמחירי השירות שהוא מקבל ירדו.

יוסי יונה: אני באמת אהיה מאד קצר: נאמרו כאן דברים גם על ידי חברי, יעקב פרי, וגם על ידי חבר הכנסת חאג' יחיא, והדברים שאני אומר הן שלוש שאלות מאד קצרי, שלטעמי הן נוגעות בלב הסוגיה שניצבת לפתחנו: השאלה המרכזית היא האם המדיניות של הממשלה, שירה, היא להבטיח בנייה של תשתיות אוניברסליות נוספות על הקיימות?

יוסי יונה: והשאלה השנייה – כיצד מתן אפשרות לחברות נעדרות תשתית או בעלות תשתית חלקית להשתמש בתשתיות של חברות קיימות יכול לעודד את בנייתן של תשתיות אוניברסליות חדשות?

יוסי יונה: עכשיו, אני תהיתי ביני לביני עד כמה יש צורך בכלל בבנייתן של תשתיות אוניברסליות חדשות כדי לעודד תחרות, ואז בא חבר הכנסת חאג' יחיא והאיר את עיני בדוגמה הקונקרטית שהוא הביא מטייבה, שהנה כבלים נקרעו ואפשר שעל פניו זה לא היה אינסנטיב לחברה המעניקה לו שירותים - -

יעקב פרי: כי אין לה תחרות.

יעקב פרי: ..

יוסי יונה: כן, לתקן את המפגע כי אין לה תחרות.

יוסי יונה: אז מבחינתי, בשלב הזה של הדיון ובאמת, לפני קביעת עמדה לכאן או לכאן, הייתי רוצה שבמהלך הדיון - -

איתן כבל: נחדד את זה, בוודאי.

יוסי יונה: - - שאלה השאלות שאנחנו נדון בהם.

יוסי יונה: הערה לדברים שאמרה חברתי, חברת הכנסת עליזה לביא, שאני תוהה: היא אמרה את הדבר הבא: מונחת בפנינו רפורמה שלצידה ישנם מספר כשלים אבל באופן כללי הרפורמה היא חיובית.

יוסי יונה: אני שואל את אדוני היושב ראש ואת חברות וחברי הוועדה האם אנחנו צריכים לאשר, האם אין לנו גם את הסמכות לגעת בכשלים הללו, והיה אם נרצה לאשר את הרפורמה - -

יעקב פרי: סליחה שאני קוטע אותך: אם ניגע בכשלים, אנחנו קרוב לוודאי לא נוכל לאשר את הרפורמה, וזו בעיה.

יעקב פרי: צריך לדון בזה, להעלות את זה אבל השאלה היא - -

שולי מועלם-רפאלי: השאלה איך אפשר בסוף התהליך של הדיונים לצאת מצד אחד עם אישור של רפורמה שבמהות אנחנו מסכימים אתה, ומביאים במהלך הדרך לתיקון בכשלים האלה?

יוסי יונה: אז אוקי, אני מציב את זה כשאלה פתוחה.

יוסי יונה: אתם מיהרתם להשיב עליה.

יוסי יונה: אני עדין רוצה להניח אותה על השולחן כדי שנדון בה, האם אנחנו אמורים בסופו של יום, אדוני היושב ראש – "כזה ראה וקדש".

יוסי יונה: מוצבת בפנינו רפורמה, ואנחנו - -

איתן כבל: שום דבר בוועדה הזאת הוא לא ראה וקדש יוסי.

יוסי יונה: ולכן, אני מקווה שנוכל להתמודד ולתת מענה.

יוסי יונה: תודה אדוני היושב ראש.

איתן כבל: תודה.

איתן כבל: בבקשה דוד ביטן.

איתן כבל: חברים, יש כאן עוד את האורחים ואני רוצה גם אותם לשמוע אז בבקשה.

דוד ביטן: כמה דקות יש לי?

יעקב פרי: בלתי מוגבל.

דוד ביטן: תאמין לי, אין כמו ראש השב"כ לשעבר.

דוד ביטן: קודם כל, אתמול כתב נגדי ציוץ ליאור חורב, שהוא אף פעם לא עובד בחינם, תמיד הוא משרת מישהו.

דוד ביטן: אני לא יודע את מי, אני צריך לברר את מי הוא משרת במאבק הזה אבל - -

איתן כבל: כולם פה על תקן מתנדבים.

דוד ביטן: - - אבל כתב שבגלל שאמרתי אתמול שאני תומך ברפורמה הזאת אבל אני דורש לעשות כל מיני תיקונים, אז אני נגד המלחמה ביוקר המחיה.

דוד ביטן: אז נוצר בישראל מונופול חדש – כולנו והאוצר הם היחידים שיש להם מונופול על המלחמה ביוקר המחיה.

דוד ביטן: רק הם יודעים, הידע כולו אצלם, אצל אף אחד אחר לא.

דוד ביטן: זה לא המצב קודם כל ולכן, כשרוצים לעשות כל מיני תיקונים – מה קרה?

עליזה לביא: שאלתי אם הולכים לבחירות.

דוד ביטן: לא הולכים לשום בחירות אבל אני לא אוהב כשתוקפים אותי סתם.

דוד ביטן: כשרוצים לעשות תיקונים בחוק מסוים, זה מוגש "ראה וקדש" אלא צריך לדון, והכנסת דנה ועושה תיקונים.

דוד ביטן: אני רוצה להדגיש מספר דברים: כל חוק, ולא משנה איזה חוק, הוא חייב גם להיות הוגן.

דוד ביטן: הוא לא רק מוצא פתרונות לדברים מסוימים.

דוד ביטן: אני עוד לא ראיתי את האוצר תורמים משהו - עזבו, אני אומר אוצר כי אתם מייצגים את המדינה.

דוד ביטן: אני לא ראיתי את המדינה או את האוצר תורמים משהו ליוקר המחיה.

דוד ביטן: הרי עם כל הרפורמות שהיו עד היום, רפורמה אחת קטנה – להוריד את הנטל, את המס על הדלק, זה יפחית את ההוצאות של התעשיינים, זה יוריד את המוצרים במכה אחת.

דוד ביטן: אבל למה לא עושים את זה?

דוד ביטן: בגלל שזה מפחית בהכנסות המדינה.

דוד ביטן: אז קודם כל, תמיד עושים רפורמות על חשבון אחרים.

דוד ביטן: זה הרפורמות שיש במדינת ישראל, תמיד על חשבון המגזר העסקי ועל חשבון רשויות ודברים מהסוג הזה.

דוד ביטן: אבל הגיע הזמן שגם המדינה תתרום את שלה במלחמה על יוקר המחיה.

דוד ביטן: וכמו שאמרתי, אני חושב שהחוק הזה ישפר את השירות לאזרח, אני לא יודע אם הוא יוריד את המחירים.

דוד ביטן: בכלל לא בטוח, אני גם לא שמעתי את זה מהאוצר.

דוד ביטן: את השירות לאזרח, את הזמינות של השירות הוא כן יעשה החוק הזה, וזה גם חשוב.

דוד ביטן: לא כל דבר זה יוקר המחיה.

דוד ביטן: אז אני מציע לליאור חורב, שיבין שבלי הליכוד שום רפורמה לא יכולה לעבור, לא משנה של איזה שר הוא – שר האוצר, שר התקשורת, כל שר שהוא.

דוד ביטן: זה חייב לעבור דרך הליכוד, כי לליכוד יש 30 מנדטים, ותתחילו להתייחס שאם אנחנו מבקשים תיקונים, זה לא בגלל שאנחנו נגד רפורמה אלא רוצים שהרפורמה תהיה הטובה ביותר והמאוזנת ביותר.

יעקב פרי: עד שהגעת לליכוד דיברת דברי טעם.

דוד ביטן: זה נכון.

איתן כבל: בשום מקום הוא לא הבטיח.

דוד ביטן: זה נכון אבל גם מהרפורמות של יש עתיד לא ראיתי כלום.

דוד ביטן: - - - שקל אחד לא ירד בשום מקום, לא פה ולא פה ולא פה.

דוד ביטן: אפשר לדבר הרבה מאד על הדרך אבל עד שהמדינה לא תתרום את תרומתה, וגם אם זה יפחית מסים, עד אז לא ירדו המחירים בגדול.

דוד ביטן: אין מה לעשות.

דוד ביטן: הכל לא יכול לבוא על חשבון המגזר העסקי.

דוד ביטן: כמו שאמרתי, אנחנו נדרוש תיקונים.

דוד ביטן: אני יודע שבוועדה הזאת יש רוב לאופוזיציה, וזה לא שייך.

דוד ביטן: אני מאמין שיושב ראש הוועדה עושה עבודה עניינית ותמיד הוא עשה עבודה עניינית וגם חברי הוועדה אבל יש יושב ראש ועדה, שהוא מוביל את העניין.

דוד ביטן: אני יודע שבעניין הזה יש לנו אוזן קשבת לתיקונים שהם לטובת האזרח וגם לטובת ההגינות העסקית שצריכה להיות בכל חוק שאנחנו מיישמים.

דוד ביטן: זה לא בעיה לבוא ולנגוס מהמגזר העסקי כל הזמן.

דוד ביטן: צריך גם לפעול בהגינות מסוימת בכל מה שקשור, ואתם צריכים להבין את זה שזה חלק מהיציבות העסקית זה היציבות הכלכלית של מדינת ישראל.

דוד ביטן: שאנשים ירצו להשקיע במדינה ולא רק כל הזמן לבוא ולהגיד להם: אה, הרווחתם טיפה, תנו לי את מה שהרווחתם.

דוד ביטן: זה לא הולך ככה.

דוד ביטן: צריכה להיות איזו שהיא הגינות ויציבות כלכלית במדינת ישראל על מנת שהמשקיעים ישקיעו, וזה טוב לכלכלה וטוב ליוקר המחיה וטוב לכל דבר.

איתן כבל: ומשפט אחרון, נתתי לך קצת יותר.

דוד ביטן: אני מודה לך כבוד היו"ר, שנתת לי לדבר.

דוד ביטן: ולכן, אני דווקא דיברתי עם האוצר ואני רואה אוזן קשבת לתיקונים שבאמת צריכים להיות ולכן, עצם העובדה שהיום יש אצלך תיקונים זה לא אומר שאני נגד החוק.

דוד ביטן: אני בעד הרפורמה הזאת אבל צריך לשבת ולראות באמת איזה תיקונים הם בעד הרפורמה הזאת.

דוד ביטן: תודה רבה.

דוד ביטן: אז תגיד לליאור חורב שיפנה לזה שהוא מממן לו את הפעילות, שירגיע אותו קצת.

דוד ביטן: זה הכל.

איתן כבל: יש עוד משהו שאתה רוצה שאני אעביר למישהו?

דוד ביטן: לא, רק לליאור חורב.

איתן כבל: וסרצוג, אל תענה.

איתן כבל: אתה תענה כשאני אבקש ממך.

איתן כבל: תודה.

איתן כבל: אתם עכשיו צריכים להיות על תקן "קשבינו".

איתן כבל: מקשיבים לניואנסים, לאמירות, איפה אין פסיק, איפה יש נקודה, איפה יש מקף, איפה יש גרש.

<אתי בנדלר: איפה יש סימן קריאה.

איתן כבל: אלה הדברים שצריך שיהיו.

איתן כבל: זה השלב שלכם.

יעקב פרי: רק הליכוד יכול.

איתן כבל: חברים, ח"כים זה רק קדם-טישו.

איתן כבל: הטישו עוד מעט יגיע, כשנציגי החברות ידברו.

דוד ביטן: - - -

איתן כבל: רציתי רק מילה אחת, דוד, לפני כן.

איתן כבל: אני גם רוצה שתנוח כי אתה רץ יותר מדי.

דוד ביטן: פרי הוא ראש השב"כ הטוב ביותר שהיה ב-20 השנה האחרונות, ואני מאמין בזה דרך אגב.

דוד ביטן: רק הוא היה לפני 21 שנה, לא?

איתן כבל: דוד, אני רוצה לומר לך כדי שנבהיר על איזה מסלול אנחנו נוסעים, ובאיזה קו אנחנו משחילים את הסיב בעניין הזה: תראה, בסוף בסוף, אני אמרתי את הפתיח גם אתמול והיום, אין אחד פה סביב השולחן - אתה לא צריך עינויים כדי להוציא ממנו שהוא בעד תחרות.

איתן כבל: יש פה מישהו, חס וחלילה, אם אני אעשה הצבעה ואשאל: האם יש פה מישהו נגד תחרות?

איתן כבל: "אוס באללה".

איתן כבל: אין דבר כזה, כולם בעד תחרות.

איתן כבל: אחר כך מגיע שלב ב', מתחיל ה"אבל".

איתן כבל: זה כמו ההוא שרוצה להקים את הקאנטרי, נתתי את הדוגמה, אבל לא ליד הבית שלו.

איתן כבל: מה שאני מנסה לומר לך, דוד, ואני משוחח אתך על העניין הזה: אנחנו מקשיבים לכל הניואנסים.

איתן כבל: דרך אגב, בשאלה הזו, כפי ששמתם לב, גם בקואליציה, גם באופוזיציה, יש שאלות יסוד שתצטרכו לתת עליהן את הדעת.

איתן כבל: כמובן שחלק מהשאלות זה בהיסחפות, אתה יודע, כאילו מדברים על קבצנים שצריך לתת להם הזרקה של כוח כי הם כאלה חלשלושים, כולם פה חלשלושים כאלה.

איתן כבל: לא, יש כאן עניין פשוט: תהיה תחרות.

איתן כבל: אין תחרות בשוק, שאף אחד לא יספר סיפורים.

איתן כבל: אין תחרות.

איתן כבל: אחת ההוצאות הכבדות שמתקיימות במשק הזה, זה סביב הכבלים, לוויין, ערוצי ספורט, כל הסיפור הזה.

איתן כבל: אין שיח שאין אותו בבית.

איתן כבל: אם הייתי יכול להביא עכשיו את האזרחים ולהראות פה רשימה של אזרחים שיוכלו עכשיו להיכנס ולכתוב את עמדתם לא על מקום פוליטי – הדיון פה הוא לא פוליטי, הוא גם לא יהיה פוליטי.

איתן כבל: לא אתן בשום פנים ואופן להביא אותו למקום הזה.

איתן כבל: השאלות, שר תקשורת, זה לא יהיה.

איתן כבל: הדיון יהיה דיון מקצועי-ענייני, ואני נחוש, כמו שאמרתי לכם, למצוא את הדרך הנכונה להעביר את החוק כי הוא יעבור, ואנחנו נמצא את הדרך המשותפת לעשות את זה, ואני בא אתכם בדברים גם על פי דברים שאני שומע, צריך שיהיה גם שיח הוגן ולא שיח של אני מתרשם ממי שעושה קולות של מסכן.

איתן כבל: אף אחד פה לא מסכן סביב השולחן הזה.

איתן כבל: פה, על השולחן, מישהו דיבר על פיל?

איתן כבל: לא, זה לא פיל.

איתן כבל: הפיל זה המיליארדים ששוכבים פה.

איתן כבל: מה שאתם רואים פה זה רחבה לא ירוקה, היא ירוקה מכסף, ועל זה נלחמים.

איתן כבל: שאף אחד לא יספר סיפורים פה.

איתן כבל: שאף אחד לא יצטדק ולא נמליץ עליו להדליק משואה, על דאגתו ואהבתו לאזרח.

איתן כבל: זה הסיפור.

איתן כבל: זה ירוק מכסף.

איתן כבל: לכן, אני אומר את זה לנו, פה: אנחנו נפעל בשום שכל כי בסוף האחריות היא שלנו.

איתן כבל: הציבור שלח אותנו לעשות קודם כל את הדברים עבורו.

איתן כבל: אני אומר את זה גם לך, ואנחנו מדברים על זה הרבה וכך יהיה.

דוד ביטן: תמיד אנחנו מסתדרים בסוף.

איתן כבל: נכון.

איתן כבל: אני מבקש עכשיו משולי מועלם.

שולי מועלם-רפאלי: תודה אדוני.

שולי מועלם-רפאלי: ברשותך, אני אמשיך את מה שהתחלת ואגיד שנשמעו פה גם אתמול, בפרוטוקולים שקראתי וגם עכשיו שהגעתי, וכל כך הרבה פעמים המילה "מהות" ו"הוגן" ו"תחרות", ובעיקר בעיקר כאילו יש פה איזה צד שרוצה שמי שמרוויח יפסיק להרוויח, ומי שלא מרוויח, יתחיל להרוויח.

שולי מועלם-רפאלי: אז ביקשתי בשקט קודם מיושב ראש הוועדה טישו כי כמעט התחלתי לבכות מהמסכנות של מי שיושב סביב השולחן הזה.

שולי מועלם-רפאלי: חברים, בואו נרגיע.

שולי מועלם-רפאלי: שוב ושוב אנחנו מדברים על מהלך מהותי של כניסה של מפעילים נוספים לסיפור הזה.

שולי מועלם-רפאלי: זהו, זה העניין, והעניין הוא איך לעשות את זה נכון כלפי הצרכנים בלי שהחברות יפסידו, בלי שאף אחד לא יקבל את מה שמגיע לו על זה שחברה אחרת תשתמש במה שהוא טרח עליו.

שולי מועלם-רפאלי: אף אחד פה לא חושב לרגע שעכשיו כל אחד יבוא וישתיל את סיביו האופטיים בתשתיות של חברה אחרת, והחברה הזאת רק לא תקבל את מה שמגיע לה בתמורה.

שולי מועלם-רפאלי: לא.

שולי מועלם-רפאלי: גם חברי הכנסת מבינים שמי שמניע פה את הכלכלה זה החברות, ולא אנחנו נותנים פה מקומות עבודה למרות שכל אחד מאתנו מביא שלושה עוזרים, ויושב ראש הוועדה אפילו ארבעה.

שולי מועלם-רפאלי: מי שנותן פה עבודה זה אתם, חברים.

שולי מועלם-רפאלי: זה החברות שמניעות פה את הכלכלה וההיפך, כשאתם מרוויחים, הציבור הישראלי כולו מרוויח.

שולי מועלם-רפאלי: אז בואו נוריד את זה גם מהשולחן בבקשה.

שולי מועלם-רפאלי: אין צורך בטישו לא לצד הזה של השולחן ולא לצדדים אחרים, ובטח לא למדינת ישראל.

שולי מועלם-רפאלי: אני מתפלאת קצת שנוצר פה שיח של מי ינצח, משרד התקשורת או משרד האוצר.

שולי מועלם-רפאלי: למיטב הבנתי, כיושבת ראש סיעה בקואליציה, משרד האוצר ומשרד התקשורת והוועדה הזאת, שיושב הראש שלה הוא באופוזיציה, מטרתם אחת: לפתוח את היכולת של הציבור למגוון רחב יותר של אפשרויות, באותו אינטרנט מהיר, כדי שהוא גם יקבל מגוון רחב יותר של שירותים, וגם בעזרת השם ישלם פחות.

איתן כבל: מה שנקרא: חייבים לדחוף את התוכי שיגיע למאה.

שולי מועלם-רפאלי: כן.

שולי מועלם-רפאלי: כמה פחות - עוד נדבר על זה.

שולי מועלם-רפאלי: מי ישלם - עוד נדבר על זה אבל אם המטרה הזאת מוסכמת על כל יושבי השולחן, עכשיו הוויכוח הוא רק על כמה ואיך ומה הדרך.

עבד אל חכים חאג' יחיא: והאם זה בכל מקום גם.

שולי מועלם-רפאלי: רגע אדוני.

שולי מועלם-רפאלי: כיוון שגם אתה וגם אני - -

איתן כבל: כל אחד והמקום שלו.

שולי מועלם-רפאלי: בדיוק.

שולי מועלם-רפאלי: כיוון שגם אתה וגם אני באים ממקומות שעוד לא נכללים בכל מקום באופן המלא, אז אני ברשותכם מציגה שוב את השאלה שהציג חברי, חבר הכנסת יוסי יונה: האם בזה שאנחנו, כמדינה, אומרים, חברי במשרד האוצר, שלא יצטרכו להיות פה תשתיות נוספות – האם אנחנו לא גורמים עוול למתיישבים שמייצג אותם חברי, ושאני מייצגת אותם ורבים נוספים בבית הזה, שאליהם משום מה זה לא מגיע.

שולי מועלם-רפאלי: ובוא נראה מתי זה יגיע ואיזו מוטיבציה, אם לא נעשה תשתיות נוספות, לאיזו שהיא מהחברות לתקן את התקלות שיש אצלם.

שולי מועלם-רפאלי: זה דבר אחד.

שולי מועלם-רפאלי: דבר אחרון שאני מבקשת להגיד: ברור לכולנו שהחוק הזה גם צריך לעבור וגם צריכים להיות בו תיקונים.

שולי מועלם-רפאלי: אני מבקשת, אדוני יושב הראש, שגם מתוך זה שהחוק יעבור וגם מתוך התיקונים, לא נאיים את מה שהגדרנו פה כמטרת על.

שולי מועלם-רפאלי: מטרת על – מגוון שירותים, אפשרויות רבות נוספות ומחיר יותר נמוך לצרכנים.

איתן כבל: תודה, תודה, תודה על הדברים שלך.

איתן כבל: דיברת יוצא מן הכלל, ובעיקר כשבסוף בסוף אנשים אומרים: בואו נעביר אבל זה יהיה חוק מסורס, מעוקר.

איתן כבל: זו מחלקה אחרת שהייתי פעם יושב ראש בה, בשדולה לזכויות בעלי החיים וזה לא כאן.

איתן כבל: ברשותכם, - -

יעקב אשר: יש לך בעיה עם הלכה בעניין הזה.

איתן כבל: ברשותכם, אנחנו פותחים את הדיון.

איתן כבל: קודם כל, למימון שמילה, בבקשה.

איתן כבל: אתה בלחץ?

<אסף וסרצוג: לא, פשוט עלו הרבה דברים שרציתי להבהיר.

איתן כבל: אל תדאג, יכול להיות שעד שתדבר כבר לא יהיה לך למי להגיב - -

<אסף וסרצוג: זאת בדיוק הבעיה.

איתן כבל: אנחנו ניתן לך להגיב, אל תהיה מודאג.

איתן כבל: חלק מהם גם ממשיכים בחדר לצפות בנו.

איתן כבל: בבקשה.

<מימון שמילה: צהרים טובים.

<מימון שמילה: אני אגיב על חלק מהדברים שנאמרו על ידי חברי הכנסת המכובדים, ואני אשתדל לענות כמעט על כל השאלות, ואם לא עניתי אז אנחנו עדין פה ונענה, ואנחנו יודעים לתת תשובות, ואני מוסמך לתת תשובות.

<מימון שמילה: וזה שמנכ"ל המשרד לא פה, אני יודע לתת את כל התשובות ואני אדע לעשות את הכל.

איתן כבל: זו קריאת תיגר דרך אגב.

<מימון שמילה: אני מרים להנחתה ואני גם יודע לעמוד בזה.

יעקב אשר: זו קריאת תיגר לבקשתו של המנכ"ל.

איתן כבל: בכל מקרה, אני אשמח אם תתחיל עם עמדת המשרד.

<מימון שמילה: עמדת המשרד לדורי דורות – אני כבר עובד מספר שנים במשרד, אז דרך אגב, זה לא פוליטיקה גם עם כחלון וגם עם גלעד ארדן וגם עם ראש הממשלה שהוא שר התקשורת וגם עם צחי הנגבי, שהוא דרך אגב אחראי על ה"בזק" ועל "הוט" וכל מה שאנחנו מדברים פה, אז אין פה קשר לסוגיות כאלה ואחרות שעלו פה, זה כדרך אגב.

<מימון שמילה: רפורמת הסלולר התקדמה ויש תוצאות, ואנחנו רואים אותה, איפה היא עומדת.

<מימון שמילה: רפורמת ה"פס הרחב" לפני שנתיים יצאה לדרך.

<מימון שמילה: גם הסעיף הזה, רבותי, ומי שיעמיק יראה שאין בו הרבה חדש.

<מימון שמילה: כבר היום חברות "סלקום" וחברת "פרטנר" וכל חברה שהיא חסרת תשתית, זאת אומרת שאין לה חובה להביא פריסה אוניברסלית, כבר היום יכולה להשתמש ולהשחיל בקנים של "בזק" ושל "הוט".

<מימון שמילה: זה לא קורה כמו שאנחנו רוצים שזה יקרה ויש קשיים.

<מימון שמילה: אני מוכן להציג את הקשיים הללו, קשיים ביטחוניים, קשיים כאלה ואחרים, שלא נדע מצרות, אבל אנחנו מתקדמים.

איתן כבל: קשיים ביטחוניים.

איתן כבל: מה, כל המדינה מתחת לקרקע עם ביטחון?

<מימון שמילה: כן, אני לא יכול לפרט.

<מימון שמילה: אתם בשידור, אני לא רוצה לפרט.

<מימון שמילה: תרצה, אני מוכן לפרט את הדברים הללו.

<מימון שמילה: אדוני, אני אומר שאנחנו יותר מרוצים שהכל יפתח.

<מימון שמילה: יש קשיים ואנחנו פותרים אותם.

<מימון שמילה: דרך אגב, גם משרד הביטחון וגורמים אחרים, אנחנו יושבים על הדברים האלה וכבר יש פתרונות.

<מימון שמילה: אני לא יכול להגיד שאני איש בשורות.

<מימון שמילה: אני מקווה מאד שבקרוב החברות הללו, גם "סלקום" וגם "פרטנר", אנחנו נראה שהתשתיות שלהן מושלחות בקנים של "בזק", ובעתיד גם של "הוט".

יעקב אשר: אז למה צריך את החוק?

<מימון שמילה: תכף אני אדבר למה צריך את החוק ואיפה הוא יכול לסייע ואיפה אנחנו חושבים שצריך לעשות תיקונים.

<מימון שמילה: הזכרתי אתמול – משרד התקשורת, אתם מנסים לעשות פה הצגה, אין פה מלחמות.

<מימון שמילה: אנחנו בעד החוק.

איתן כבל: שמילה, תן לי שנייה, אתה לא שם לב.

איתן כבל: אני לא ביקשתי ממך לתת התייחסויות.

איתן כבל: אתה עושה, מה שנקרא, התייחסויות סמי-פוליטיות.

איתן כבל: ברשותך, שמילה, עזוב אותי מזה.

איתן כבל: אני רוצה, כמו שאנחנו כאן יושבים, משרד התקשורת צריך להביע את עמדתו.

איתן כבל: יש כאן, איך אומרים?

איתן כבל: הפיל האחר.

איתן כבל: אתה יודע, היינו בספארי, עברנו לצפארי.

איתן כבל: כאן דיברנו על העניין של "הוט" וזה הסיפור.

איתן כבל: האם אתם מסכימים ש"הוט" ירכבו על התשתיות של "בזק" - כן או לא.

איתן כבל: על זה הדיון.

<מימון שמילה: אני אתייחס.

<מימון שמילה: אתמול התחלתי להזכיר את חברת "הוט".

<מימון שמילה: חברת "הוט" מחויבת בפריסה אוניברסלית.

<מימון שמילה: היא מגיעה היום לכדי 92% מה-100% שהיא צריכה להגיע, וחסרים לה 8%.

<מימון שמילה: חברת "הוט" הגישה בקשות לפטור מזמן, כבר מזה הרבה שנים למשרד התקשורת על פי חוק.

<מימון שמילה: היא יכולה להגיש בקשות לפטור.

<מימון שמילה: יש ועדה מייעצת שמינה אותה השר כחלון בימים האחרונים שלו בתפקיד.

<מימון שמילה: הוועדה המייעצת הזאת ישבה והחליטה בתקופתו של השר גלעד ארדן שהיא מחויבת להגיע לכל הישובים שהיא לא מגיעה במנות של כל שנתיים איקס ישובים.

<מימון שמילה: היו צריכים להגיע בימים אלו ממש, לפרוס 61 ישובים.

<מימון שמילה: הוועדה המייעצת הזאת ישבה לפני כשנה שוב, לאור שינויים טכנולוגיים ולאור זה שהשוק הסיטונאי, הפס הרחב מאפשר לרכב על תשתיות של "בזק" ולתת אותם לאחרים, אמרו: רגע, במקום שעכשיו נאלץ את "הוט" להגיע מחר בבוקר ליישוב שהם לא מגיעים, מה שחשוב כרגע, התכלית של הציבור תהיה היכולת להזמין ולראות את הסדרות של "הוט" בבית ולא להיות כבולים אך ורק ל"יס".

איתן כבל: מי יזם את השינוי של ההחלטה?

<מימון שמילה: הוועדה המייעצת, יושב ראש הוועדה זה המנכ"ל של המשרד.

<מימון שמילה: זו ועדה ציבורית, זה בחוק.

<אתי בנדלר: הוא יזם את שינוי ההחלטה לעומת ההחלטה הקודמת.

<מימון שמילה: הוא העלה את זה בישיבה של הוועדה המייעצת - -

איתן כבל: מי היה אז המנכ"ל?

<מימון שמילה: שלמה פילבר.

איתן כבל: ממתי זה?

<מימון שמילה: זה המסמך שהעברתי לך אתמול.

<מימון שמילה: עכשיו, הוועדה היא מייעצת, ומי שמקבל את ההחלטה זה השר.

<מימון שמילה: דרך אגב, השר שקיבל את ההחלטה זה השר צחי הנגבי, וצריך לקרוא היטב מה כתוב שם.

<מימון שמילה: זה לא ביטול של הפריסה האוניברסלית, זה דחיה בשנה מתוך כוונה שמה-1.1 לא יהיו 61 ישובים בלבד שמחוברים לרשת "הוט" אלא שכל המאתיים ו...

<מימון שמילה: ישובים, וכל בית אב בישובים הללו יוכל להזמין טלוויזיה של "הוט" אליו הביתה.

<מימון שמילה: זו הבשורה שעליה דיברתי אתמול.

<מימון שמילה: את השידורים של "הוט", זה רלוונטי לדיון של אתמול אבל השידורים של "הוט", כל מי שירצה להזמין אותם, ב-1.1 זה יקרה.

שולי מועלם-רפאלי: אז התשובה לשאלה של איתן, ברשותך אדוני, אקרא לך בשמך הפרטי – התשובה לשאלה של איתן האם "הוט" יכולים להשחיל את הסיב שלהם בתשתיות של "בזק" היא חיובית?

<מימון שמילה: לא.

<מימון שמילה: אני אענה: כדי להביא את הטלוויזיה הביתה, מביאים את זה באופן ש"סלקום" היום יודעת לעשות את הטלוויזיה שלה על - אם יש לי בבית תשתית של "בזק" - -

איתן כבל: היא אמרה "הוט", אתה עברת ל"בזק".

איתן כבל: ככה אתה עובר במעבר חד?

<מימון שמילה: אני נותן דוגמה, אדוני, ואני אסביר: יש לי בבית תשתית של "בזק" בלבד.

<מימון שמילה: בישוב שבו אני גר אין "הוט" אבל יש לי "בזק", יש לי אינטרנט 15 מגה גלישה, "הוט" תביא יכולת ב-1.1 שעל האינטרנט הזה אני אוכל לראות בטלוויזיה את כל הסדרות של "הוט".

<מימון שמילה: היא לא צריכה להגיע לשם עם כבל משלה.

<מימון שמילה: אנחנו דוחים לה בשנה כדי לייצר את הטכנולוגיה הזאת, שתתמקד כרגע בלייצר את הטכנולוגיה.

<מימון שמילה: השנה תתמקדו בזה.

<מימון שמילה: תביאו קודם כל את התכלית, את היכולת הזאת לציבור.

<מימון שמילה: להביא בשורה לציבור ש-12 שנה או כמה שנים מחכה והוא רוצה.

<מימון שמילה: נמאס לו מ"יס", הוא רוצה להחליף ל"הוט", הוא רוצה תחרות ולא היתה לו את האפשרות הזאת.

<מימון שמילה: זו הבשורה.

יעקב אשר: - - -

איתן כבל: אני רוצה לשאול שאלה יעקב, אז תקשיב: אני אחזור על המנטרה שאני חוזר להגיד כי אני נהנה גם לומר אותה כי אני רק נראה צעיר, נראה טוב אבל אני כבר לא צעיר: הייתי בהחלטות שהתקיימו פה, בוועדה.

איתן כבל: כש"הוט" קיבלה את הרישיון שלה, היא קיבלה אותו עם שמנת ועם עניינים אחרים.

איתן כבל: אף אחד לא אוהב להתחבר לרהט כמו שאף אחד לא אוהב להתחבר לאיזה "פיסטין" ברמת הגולן.

איתן כבל: אף אחד.

עבד אל חכים חאג' יחיא: ברשותך, רק משפט אחד - -

איתן כבל: תן לי לסיים.

איתן כבל: מימון, העניין היה - אני זוכר את זה כאילו זה היה אתמול וזה לא היה אתמול, זה היה מזמן – שבו נאמר לחברה בצורה מפורשת: את מקבלת פה ושם הטבות גדולות, זה כלל ברזל כדי שבמקומות אחרים ישקיעו.

<מימון שמילה: אדוני יותר מצודק, ולא בגלל שאדוני יושב ראש.

<מימון שמילה: שוב אני אומר: כדי שהדברים יקרו, "הוט" תהיה מחויבת.

<מימון שמילה: יש לנו היום, דרך אגב, יכולנו עד לפני שנתיים שלוש רק לבקש והם לא היו עושים ולא יכולנו לעשות כלום.

<מימון שמילה: קיבלנו כלי אכיפה, ופה אני אומר שעד לפני שלוש שנים לא יכולנו לעשות כלום.

<מימון שמילה: לא לפרוס, כן לפרוס, יכולנו אולי לבקש יפה.

<מימון שמילה: היום יש לנו כלים, שאם זה לא יקרה אפשר להטיל קנסות ועיצומים כספיים על החברות הללו אם זה לא יקרה, ותאמין לי שבאופן אישי זה ביזנס שלי שאנחנו עומדים על המשמר, ואני אומר לך שזה יקרה כמו שקורים דברים אחרים.

<מימון שמילה: לגבי "הוט" - האם צריך לאפשר ל"הוט", ופה הנקודה שבמחלוקת, שאנחנו צריכים להגיע להבנות עם האוצר - האם מ-day one, ואמרו את זה חלק מחברי הכנסת – מחר בבוקר צריך לתת ל"הוט" להיכנס לקנים ולתשתיות – דרך אגב, החוק אומר כל חברה על כל חברה.

<מימון שמילה: נשים את הדברים על השולחן.

<מימון שמילה: כל החברות על "בזק".

שולי מועלם-רפאלי: נכון.

<מימון שמילה: אני רואה מחר, זה לא ממש אמתי.

איתן כבל: אני לא יודע, קצת נראה לי ש"גי'ברשת" בחלק הזה.

איתן כבל: תסביר לי בצורה יותר ברורה.

<מימון שמילה: אני אסביר עוד פעם: בחוק כתוב – כולם על כולם.

<מימון שמילה: אתה אצלי, אני אצלך, יש ארבע מידות, נכון?

<מימון שמילה: שלי שלך, שלך שלי, אני לא אגיד - -

שולי מועלם-רפאלי: יש מידה אחת שכתוב עליה: מידת סדום.

שולי מועלם-רפאלי: תיזהרו.

<מימון שמילה: בכלל, אנחנו בעד וזה דבר נכון.

<מימון שמילה: השאלה היא העיתוי ומתי התזמון הנכון לעשות את זה.

<מימון שמילה: "הוט" קיבלה פה ואנחנו היינו צריכים – נחשבנו שאנחנו נתנו ל"הוט" סוכריות.

<מימון שמילה: חברת "הוט", הסתכלנו להם בעיניים, ויושבת פה מיכל ושומעת את זה, קיבלתם סוכריה שלא מקבלים כל יום, להביא פתרון טכנולוגי בשנה הקרובה, ותתחילו לפרוס, תתחילו לשים קנים.

<מימון שמילה: עכשיו, תראו – אם תהיה חלילה רעידת אדמה, ואני לא רוצה לדבר, או טרקטור שיעבור ויתלוש איזה קנה.

<מימון שמילה: היום כולם נמצאים בקנה של חברת "בזק", הלך הכל.

<מימון שמילה: איפה היתירות?

<מימון שמילה: איפה השרידות?

<מימון שמילה: כולם נכנסים לאותו קנה.

איתן כבל: גם אז "בזק" מרוויחה.

איתן כבל: היא היחידה.

<מימון שמילה: בסוף מישהו יצטרך לקבל תשובות.

עליזה לביא: רק שאלה: כל העולם מטומטם ורק אנחנו לא?

עליזה לביא: תראה מה קורה בכל העולם.

עליזה לביא: רק שאלת הבהרה.

<מימון שמילה: לא.

<מימון שמילה: אני עניתי על דברים שרצית גם קודם ולא היית אז בהקלטה תוכלי לשמוע.

עליזה לביא: אני מצטערת, חזרתי לשמוע.

עליזה לביא: שאלה אחת: זה תשתיות של המדינה.

עליזה לביא: זה תשתיות שהיו של המדינה.

<מימון שמילה: נכון, היו של המדינה.

<קריאות: לא, לא.

שולי מועלם-רפאלי: אני מציעה שלוביסטים לא יענו לחברי הכנסת, זה לא מכובד.

שולי מועלם-רפאלי: את יודעת את זה הרבה יותר שנים ממני.

<מימון שמילה: גברתי, אני יותר ממסכים אתך.

איתן כבל: מימון, מה יפה?

איתן כבל: תביא לו מים.

איתן כבל: אתה בצום?

איתן כבל: סליחה.

איתן כבל: אני אסביר לך מה יפה אצלך: אתה מסכים עם כולם ואומר משהו אחר.

<מימון שמילה: לא, אני אומר שאני - -

איתן כבל: אתה אומר:

איתן כבל: אני מסכים אתך אבל...

<מימון שמילה: גם בישוב מודיעין, לא רוצה שיחפרו לי את המדרכה מחדש.

<מימון שמילה: יש קנים, שישחילו שם.

<מימון שמילה: אני רוצה היום שמי שישחיל שם זה חסרי התשתית – "סלקום", "פרטנר" ואחרים, וזה כבר קיים היום בתיקי השירות של "בזק", היא מחויבת לתת את זה.

<מימון שמילה: "הוט" היא חברה שצריכה היא בעצמה לשים קנים משלה.

<מימון שמילה: שתמתין, שתעשה את זה באמצעים אחרים.

<מימון שמילה: לא מגיעה לה הפריבילגיה הזאת מחר בבוקר.

עליזה לביא: המשמעות של הדברים שלך זה שהלכה הרפורמה.

<מימון שמילה: שלילי.

<מימון שמילה: ממש שלילי, לא.

<מימון שמילה: אני רוצה ש"סלקום" ו"פרטנר" יוכלו לפרוס ולהגיע לכל בית, לכל בית עסק ממחר בבוקר.

<מימון שמילה: מאתמול כבר הם יכולים לעשות את זה, ויש קשיים.

איתן כבל: אין מה להבין.

איתן כבל: מה שאומר ידידי מימון – אתה יודע, אני מפרשן אותך בחייך, אני מתנצל.

<מימון שמילה: רבנו תם.

איתן כבל: אם תהיה טעות.

איתן כבל: .. אז מה שאומר מימון בשורה התחתונה זה שאין תחרות.

איתן כבל: אני לא נכנס עכשיו האם למהות שאני חושב שצריך להיכנס ולהתווכח כמו שחברי כנסת יעקב אשר ואחרים אמרו, להתווכח על עלות, על איזה מחיר אתה תשלם לי אם אני - -

יעקב אשר: כדי לאזן, נכון?

איתן כבל: אני לא רוצה להיכנס עכשיו.

איתן כבל: כל אחד מאתנו, איילת ואחרים שהתייחסו לזה.

איתן כבל: האמירה שלך היא אמירה גורפת.

איתן כבל: עם כל הכבוד - -

יעקב אשר: אבל רוב - - - יכול לפתור את זה.

איתן כבל: נכון, אמרתי.

יעקב אשר: הוא קבע את מה שכולנו אמרנו באלף שפות, שאין תחרות.

איתן כבל: לא.

איתן כבל: מה שהוא אומר - -

<מימון שמילה: אדוני היושב ראש, אם יורשה לי, עוד שני משפטים ואני מניח שזה ייתן תשובה: אני רוצה לדבר על איפה המלחמה במירכאות כפולות ומכופלות או הוויכוח או אי ההבנות שיש לנו עם האוצר, זה הסעיף שרלוונטי לתשתיות של חברת החשמל.

<מימון שמילה: אנחנו אומרים שיש עמודים שאתם אפשר להגיע כמעט לכל בית כי החשמל מגיע.

<מימון שמילה: גם התשתית הזאת, ריבונו של עולם, גם בשם היתירות, גם בשם השרידות, לאפשר מחר נניח "הוט" - -

עליזה לביא: אתה יודע שזה לא ישים.

<מימון שמילה: לא ישים?

<מימון שמילה: כל התשתית של IBC אמורה להיות על זה.

עליזה לביא: אתה חושב שאנחנו מטומטמים?

<מימון שמילה: מה זה לא ישים?

<מימון שמילה: זה דבר מקצועי, גברתי, ואי אפשר להתווכח אתי שזה לא מקצועי.

<מימון שמילה: על עמודי חברת החשמל, כל חברת IBC, על זה היא מתבססת.

<מימון שמילה: איפה הבעיות של IBC?

<מימון שמילה: ב - - -.

<מימון שמילה: מהחשמל, להגיע בסוף לדירה ושם "בזק" או תשתיות של "בזק" לא ממש יעזרו לזה.

<מימון שמילה: זה חסמים אחרים, זה הפרק הבא שידבר על זה.

עליזה לביא: ואיפה היתה ההמלצה של משרד התקשורת לפני 2005, מה שאנחנו מדברים עכשיו?

עליזה לביא: למה שיניתם את - - -

<מימון שמילה: אני אסביר.

<מימון שמילה: ב-2005 לא הייתי, הייתי ב-2011 אבל אני אסביר.

עליזה לביא: אני יודעת, לכן נוח לי לשאול אותך.

איתן כבל: שמילה מייצר תחרות.

איתן כבל: משפט אחרון מימון.

<מימון שמילה: משפט אחרון?

<מימון שמילה: אז רגע - לגבי חברתIBC - אני זכיתי באופן אישי גם להעניק להם את הזיכיון, הייתי המנכ"ל בפועל של המשרד.

<מימון שמילה: הציפייה היתה וגם המדינה שמה, הוזכר פה, 150,000,000 שקל כדי שתקום וזה לא הצליח מסיבות כאלה או אחרות.

<מימון שמילה: בעיקר - -

איילת נחמיאס ורבין: אתה יודע, מימון, מעניין אותי לשמוע ממך מה הסיבות האלה והאחרות.

<מימון שמילה: אני אגיע.

<מימון שמילה: יוכלו להסביר מהחברה יותר טוב ממני אבל עזבי, אני אסביר.

עליזה לביא: לא הבנתי אבל למה - - -

איילת נחמיאס ורבין: מעניין אותי שהממשלה שנתנה כסף, למה היא חושבת שזה נכשל.

<מימון שמילה: חלק מהדברים זה בתוך החברה עצמה.

<מימון שמילה: יש לנו בעיות עם החברה, IBC, ויש דברים שהחברה - -

עליזה לביא: תבהיר לנו.

עליזה לביא: ב-2015 אמרתם ש - -

<מימון שמילה: ב-2015 נתנו רישיון לחברת IBC, שתהיה חברה אוניברסלית שלישית במדינת ישראל עם שלבים.

איתן כבל: אוקי, תודה מימון.

עליזה לביא: אבל אני רוצה שהוא ישלים את התשובה.

איתן כבל: שמה?

עליזה לביא: כל אחת שאלה שאלה אחרת.

<מימון שמילה: רצו לדעת IBC - מה קרה, מה היה - -

איתן כבל: תכף אני אתן לדורון שיציג את זה בצורה יותר - -

איילת נחמיאס ורבין: סליחה רגע, איתן.

איילת נחמיאס ורבין: המדינה שמה פה 150,000,000 שקל, עם כל הכבוד לדורון, שאני מכירה ומעריכה הרבה שנים.

איילת נחמיאס ורבין: סליחה, אני רוצה לדעת למה המדינה, רגולטור שנתן רישיון יצרן תשתית, נכשל.

איילת נחמיאס ורבין: למה הפרויקט נכשל?

איילת נחמיאס ורבין: האם מלכתחילה לא היה כדאי אולי?

עליזה לביא: רגע אדוני, חסר לי.

עליזה לביא: אתם הוצאתם עמדה רשמית ש"הוט" תוכל לפרוס ב"בזק".

עליזה לביא: לא היתה עמדה רשמית של משרד התקשורת?

<מימון שמילה: לא.

עליזה לביא: אני רוצה לדעת - - -

איתן כבל: אומר מימון שמילה, למי שיש לו הודעה אחרת, אני רוצה לראות אותה.

<מימון שמילה: אנחנו מוציאים שימוע, אנחנו מבקשים מכולם לשמוע.

<מימון שמילה: נכתב מסמך שרצינו לצאת עם החלטה ובסוף החלטנו לא לצאת עם ההחלטה הזאת וללכת עם - -

עליזה לביא: למה?

<מימון שמילה: למה?

<מימון שמילה: הלכנו לערוץ אחת עם "הוט", עם הסיפור של הפריסה האוניברסלית, בואו תטפלו, תביאו טכנולוגיה - OVER THE TOP OTT.

<מימון שמילה: תביאו טלוויזיה לכל בית, תתמקדו בזה בשנה הקרובה ותתחילו לפרוס, תתחילו להביא יכולות, את הפריסה על גבי "בזק", נדבר אתכם אחר כך.

שולי מועלם-רפאלי: זאת אומרת שיש חברות שקיבלו פריסה על גבי "בזק", רק "הוט" לא.

שולי מועלם-רפאלי: שמא מישהו יגיד לנו למה "הוט" לא?

<מימון שמילה: אני אסביר: מי שקיבל זה אלה שהם חסרי תשתית.

<מימון שמילה: אין להם חובה לפרוס.

<מימון שמילה: אלה, אנחנו רוצים ש יפרסו וירבו ויעצמו מאד מאד.

איתן כבל: מה שאומר - שוב אני נאלץ לפרשן אותו: העניין הוא כזה ש"סלקום" ו"פרטנר", הדרך היחידה שלהן להיכנס לשוק היא על ידי רכיבה.

איתן כבל: והן בדין רוכבות.

איתן כבל: עכשיו, הבעיה - -

<קריאה: זה לא מדויק, אני חייבת להגיד.

איתן כבל: תרשי לי גברתי, לא נתתי לך את זכות הדיבור.

איתן כבל: אני רוצה לומר את הדבר הבא: הם מוכנים שכולם ירכבו רק שלא יהיה רוכב אחד שקוראים לו "הוט".

איתן כבל: כל עוד זה לא מתחיל באות H אין בעיה.

איתן כבל: בסוף, בסוף, זה הקרב האמתי סביב השולחן הזה.

איתן כבל: וכל הדיון הארוך הזה, האם סביב השאלות שאתם העליתם, פעם אחת – מה המשמעות של תחרות ורפורמה אם "הוט", לא מוצאים לה פתרון במסגרת הזאת של רכיבה.

איתן כבל: אני עוד לא נכנס לאיזונים של כמה ישלמו, לא ישלמו.

איתן כבל: האם ישלמו את המחיר הנמוך או כמו כולם.

איתן כבל: אני לא נכנס לזה.

איתן כבל: לי ברור דבר אחד בשורה התחתונה: אם לא יתאפשר ל"הוט" – אני רואה לעצמי שתי נקודות: "הוט" חייבת להגיע לכל מקום מצד אחד, ומצד שני – "הוט", צריך לאפשר לה לרכב, אולי בתשלום יותר גבוה, באלף ואחד דברים.

איתן כבל: אם זה לא יהיה, אתה יודע, כתוב בתורה "בל תשחית".

איתן כבל: אז אנחנו משחיתים את זמננו לשווא.

איתן כבל: תודה מימון.

איתן כבל: ברשותכם, אני עדין לא רוצה לתת לך לענות כי אתה בסוף – אתה נשען לאחור.

איתן כבל: ברשותכם, אנחנו נעשה כך: אני רוצה לשמוע את החבורה המכובדת של "בזק", את "הוט", את דורון, את "סלקום".

איתן כבל: יש כאן נציג ל"פרטנר"?

<אורן הלמן: גם חברת חשמל רוצה.

איתן כבל: הבנתי.

איתן כבל: רק יש לי בקשה – להיות ממוקד ובלי מור"קים.

איתן כבל: כל אחד יעסוק בעצמו.

איתן כבל: מי מ"בזק" מציג?

איתן כבל: בבקשה שרון.

<שרון פליישר בן יהודה: אני סמנכ"ל רגולציה ב"בזק".

<שרון פליישר בן יהודה: כתבתי לעצמי כמה דברים להתייחס אליהם אבל אני רוצה להתחיל דווקא בהתייחסות לדברים שכבר נאמרו פה בתחילת הדיון, בעיקר לנציגי האוצר: אני חושבת שבסוף הכותרת של הדברים שלי היא חוסר אמינות רגולטורית.

<שרון פליישר בן יהודה: משרד האוצר אומר פה שני דברים שלמעשה, בסופו של דבר, הוא לעניות דעתי סותר את עצמו.

<שרון פליישר בן יהודה: 1.

<שרון פליישר בן יהודה: הציגה פה סגנית הממונה על התקציבים נתונים.

<שרון פליישר בן יהודה: הנתון שהיא הכי הבליטה בנתונים שלה זה את נתח השוק של "בזק" בתשתיות אינטרנט, והיא ציינה שנתח השוק של "בזק" הוא 70%, ונתח השוק של "הוט" הוא 30% בתשתיות אינטרנט.

<שרון פליישר בן יהודה: חשוב לי שחברי הוועדה ידעו שלפני שנה, נתח השוק של "בזק" בתשתיות אינטרנט היה רק 60%.

<שרון פליישר בן יהודה: הסיבה שהוא גדל ל-70% זה שאותו משרד התקשורת ומשרד האוצר שנמצאים פה, קבעו רגולציה שאמרה שיש שוק סיטונאי, והשוק הסיטונאי אומר שחברות חסרות תשתית כמו "פרטנר", "סלקום", "אקספון", "טריפל סי" ועוד רשימה ארוכה של חברות, יעשו שימוש בתשתיות של "בזק" ושל "הוט".

<שרון פליישר בן יהודה: הרפורמה הזאת היתה אמורה להתחיל באותו יום.

<שרון פליישר בן יהודה: אך הפלא ופלא – הרפורמה הזאת נקבעה רק לגבי "בזק".

<שרון פליישר בן יהודה: התקנות עם המחירים ש"בזק" צריכה לתת למפעילים אחרים להשתמש בתשתיות שלה נחתמו בנובמבר 2014, כששר התקשורת הבטיח על כל במה שהמחירים ל"הוט" יקבעו תוך חודש.

<שרון פליישר בן יהודה: אנחנו היום נמצאים בנובמבר 2016, שנתיים מאותו יום, ועד היום יש משום מה שוק סיטונאי רק על רשת "בזק".

<שרון פליישר בן יהודה: מהסיבה הזאת, במקום ש"בזק" תקטן בנתח השוק שלה, היא גדלה בנתח השוק שלה.

<שרון פליישר בן יהודה: ואותו רגולטור, שהסביר פה, סביב השולחן הזה, כמה חשובה הרפורמה של השוק הסיטונאי בשביל להקטין את "בזק", בעצם הגדיל את נתח השוק של "בזק".

<שרון פליישר בן יהודה: לי אין שום בעיה עם זה, אני חברה עסקית, אני מאד שמחה שנתח השוק שלי גדל רק אני מאד לא שמחה שבא פה משרד האוצר ומציג את זה כנתון שלילי, שצריך להעניק את "בזק" על זה שהיא גדלה מ-60% ל-70% בגלל מעשה ידיו הוא.

<שרון פליישר בן יהודה: ולכן, היות וכרגע יש שוק סיטונאי, ש"בזק" לא מתנגדת לו כלל וכלל.

<שרון פליישר בן יהודה: השוק הסיטונאי אומר ש"בזק" ו"הוט", ובפועל כמו שכבר ציינתי, רק "בזק", נותנת לעשות שימוש לחברות חסרות תשתית בתשתיות שלה.

<שרון פליישר בן יהודה: לחברת הכנסת עליזה לביא – אכן, במדינות אירופה פועלת מדיניות מאד דומה למדיניות הזאת שאומרת שחברות שאין לה תשתית, לא חברות כמו "הוט", יעשו שימוש בתשתיות של חברת ה"בזק" המקורית.

<שרון פליישר בן יהודה: איתרע מזלנו ומדינת ישראל היא אחת המדינות, הדוגמאות הטובות בעולם, שיש גם חברת כבלים שגם לה יש תשתית.

<שרון פליישר בן יהודה: ולכן, העדיפות היא תמיד שיהיו כמה שיותר חברות שיש להן תשתית עצמאית ולא חברות שרוכבות על התשתיות.

<שרון פליישר בן יהודה: זה פחות טוב לתחרות, אין ספק, שחברה רוכבת על השנייה.

<שרון פליישר בן יהודה: אכן, באירופה, פועלת מדיניות כזאת.

<שרון פליישר בן יהודה: אגב, מהסיבה הזאת אירופה היא אחד המקומות שהתשתיות בה הכי מפגרות בעולם.

<שרון פליישר בן יהודה: בארצות-הברית ובמדינות המזרח הרחוק אין דבר כזה מדיניות כזאת.

<שרון פליישר בן יהודה: להיפך, לכל בית במדינה מגיעות כמה תשתיות - -

עליזה לביא: איפה בארצות-הברית?

עליזה לביא: יש לי כאן מפה.

<שרון פליישר בן-יהודה: בארצות-הברית ובמזרח הרחוק מגיעות כמה תשתיות לבתים, כשהמזרח הרחוק היא הדוגמה הכי בולטת לזה כי שם יש את התשתיות הכי מתקדמות בזכות זה שלכל בית מגיעות שלוש תשתיות באופן עצמאי.

<שרון פליישר בן-יהודה: עוד אמירה שלדעתי מאד חשוב להבהיר אותה: לחברת "בזק", "הוט" ו-IBC יש רישיון זהה.

<שרון פליישר בן-יהודה: שלושת החברות האלה קיבלו רישיון מהמדינה.

<שרון פליישר בן-יהודה: הרישיון הזה אומר שכל חברה צריכה להקים תשתית.

<שרון פליישר בן-יהודה: תשתית זה אומר – צינורות.

<שרון פליישר בן-יהודה: לא סיבים, לא כל מיני המצאות שמנסים פה לכבס מילים שתשתית זה סיב וזה לא צינור.

<שרון פליישר בן-יהודה: תשתית זה צינור.

<שרון פליישר בן-יהודה: והרישיון של "הוט" אומר ש"הוט" חייבת להקים תשתית, לא סיב אלא תשתית ממש לכל בית במדינת ישראל.

<שרון פליישר בן-יהודה: בשלושת החברות האלה, שקיבלו בדיוק את אותו רישיון ממשרד התקשורת, יש רק חברה אחת שעומדת בתנאי הרישיון שלה.

<שרון פליישר בן-יהודה: החברה הזאת זו חברת "בזק", שמגיעה לכל בית במדינת ישראל - -

עליזה לביא: טוב, זה ברור כי אתם - - -

שולי מועלם-רפאלי: אדרבה ואדרבה גברתי.

שולי מועלם-רפאלי: מעולה.

שולי מועלם-רפאלי: הרי לרגע אחד לא טענו הפוך ממה שאת אומרת.

שולי מועלם-רפאלי: ההיפך, אנחנו אומרים מצוין.

שולי מועלם-רפאלי: יש פה חברה שבואו נזכיר שבעברה היא חברה ממשלתית.

שולי מועלם-רפאלי: מדינת ישראל פורסת בפניה את הכל, ועכשיו אנחנו אומרים: בואו נאפשר לצרכנים ליהנות ממה שאת אומרת שיביא את כולנו למקום יותר טוב.

שולי מועלם-רפאלי: לא הצלחתי להבין איפה איתרע מזלנו, גברתי.

<שרון פליישר בן יהודה: אמרתי שיש לנו חברה, שיש לנו שתי חברות תשתית.

שולי מועלם-רפאלי: כי "איתרע" זה דבר רע.

שולי מועלם-רפאלי: אז אם יש לנו מזל, לא איתרע מזלנו.

<שרון פליישר בן-יהודה: אני גאה בכך שחברת "בזק" היא חברה שמגיעה לכל בית במדינת ישראל - -

שולי מועלם-רפאלי: מצוין.

<שרון פליישר בן-יהודה: - - כולל לכל חממה באמצע המדינה, כולל לכל ישוב ביהודה ושומרון, החברה היחידה שמגיעה, כולל לכל ישוב ערבי במדינה.

שולי מועלם-רפאלי: מצוין.

<שרון פליישר בן-יהודה: אבל מה שלי מפריע זה שיש עוד שתי חברות, שיש להן את אותו רישיון שמחייב אותן לעשות בדיוק את אותו דבר.

<שרון פליישר בן-יהודה: שתי החברות האלה מפירות ברגל גסה את הרישיון שהמדינה נתנה להן, ובמסגרת החקיקה שרוצים לעשות כאן, רוצים לתת להם פרס ענק על ההפרה הזאת שהם עושים במשך - -

עליזה לביא: - - - לדבר על פרסים?

<שרון פליישר בן יהודה: - - המון המון שנים.

<שרון פליישר בן יהודה: עכשיו, אני כן רוצה להתייחס לאמירה שנאמרה פה – פעם אחת צריך להגיד אותה - -

איתן כבל: משפט אחרון.

<שרון פליישר בן-יהודה: אני מבקשת, איתן, לדבר קצת יותר כי נאמרו פה הרבה דברים שצריך להתייחס אליהם.

<שרון פליישר בן-יהודה: בסדר?

איתן כבל: אתם לא יצאתם הניזוקים הגדולים מהאמירות.

<שרון פליישר בן-יהודה: חברת "בזק" היא חברה פרטית.

<שרון פליישר בן-יהודה: הבעלים של "בזק", לא מי שהיום הוא הבעלים שפה הוזכר שמו אלא חיים סבן, שהיום הוא ב"פרטנר", קנה את "בזק" מהמדינה בכסף מלא.

<שרון פליישר בן-יהודה: מאז שהחברה הזאת נקנתה – החברה נמצאת בהפרטה כבר 25 שנה.

<שרון פליישר בן-יהודה: היא הופרטה באופן מלא לפני 10 שנים.

<שרון פליישר בן-יהודה: התשתית של "בזק" במהלך 10 השנים האלה הוחלפה כולה בכל המדינה.

<שרון פליישר בן-יהודה: לכן, כל התשתית של "בזק" היא תשתית פרטית לחלוטין על ידי חברה פרטית לחלוטין, שמשקיעה – וזה מפריע לי בנתונים שמשרד האוצר הציג כי סליחה, שירה, אני אשמח שתקשיבי לי כי אני הקשבתי לך: משרד האוצר הציג את הרווחיות בשוק התקשורת רק הוא שכח להזכיר את ההשקעות בשוק התקשורת.

<שרון פליישר בן-יהודה: ואם שירה היתה מראה שקף על ההשקעות בשוק התקשורת, היא היתה מראה שחברת "בזק" היא החברה שמשקיעה 90% מההשקעות בשוק התקשורת כל שנה.

<שרון פליישר בן-יהודה: מיליארד שקל כל שנה במשך שמונה שנים רצוף.

<שרון פליישר בן-יהודה: מיליארד שקל כל שנה מוכנס לאדמה במשך שמונה שנים רצוף.

<שרון פליישר בן-יהודה: זו ההשקעה של חברת "בזק".

<שירה גרינברג: - - - בהשוואה לדיבידנדים - - -

שולי מועלם-רפאלי: אבל גברתי בטח לא רוצה שעכשיו חברי הכנסת ייכנסו לתוך הרווח וההפסד וההשקעות של "בזק" כי נראה לי שום דבר טוב לא יצא לכם מזה.

<שרון פליישר בן יהודה: אני חושב שכן חשוב שחברי הכנסת יבינו את רמת ההשקעות של "בזק".

שולי מועלם-רפאלי: לא, על זה אין בינינו ויכוח.

שולי מועלם-רפאלי: הרי אנחנו שוב ושוב אומרים לך פה שאנחנו מסכימים עם זה שאתם הגדולים, אתם הטובים, אתם מגיעים לכל אחד ואחת.

שולי מועלם-רפאלי: מה שאנחנו מבקשים זה שעוד אנשים יגיעו ביחד אתכם.

<שרון פליישר בן יהודה: נכון, אז זה מה שאני מנסה להסביר.

<שרון פליישר בן יהודה: הצעת החוק הזאת רוצה להגיד שרק "בזק" תמשיך להגיע לכל מקום, ואילו כל החברות האחרות, שיש להן את אותה חובה להגיע לכל מקום, לא יגיעו למקומות האלה אלא ישתמשו בתשתיות של "בזק".

שולי מועלם-רפאלי: לא, אנחנו אומרים שמי שיגיע על בסיס "בזק", ישלם ל"בזק".

שולי מועלם-רפאלי: הרי אנחנו לא אומרים לכם: בואו תתנדבו, פתחו את שעריכם.

שולי מועלם-רפאלי: לא.

שולי מועלם-רפאלי: זה אמר חבר הכנסת יעקב אשר - -

איתן כבל: די, די, די.

איתן כבל: תודה.

<שרון פליישר בן יהודה: נקודה אחרונה שאני רוצה להגיד לגבי המחירים: משרד התקשורת, שקבע את השוק הסיטונאי וזה גם משהו שמקובל בכל העולם, קבע גם את המחירים שחברות שאין להן תשתיות ישלמו ל"בזק" על השימוש בתשתיות של "בזק".

<שרון פליישר בן יהודה: כמו שאמרתי, זה דבר שמקובל גם במדינות אירופה.

<שרון פליישר בן יהודה: הדבר הזה עובד, כמו שהסביר סמנכ"ל משרד התקשורת, זה נמצא עדין – באמת הרפורמה הזאת בהתחלה שלה, חלקה כבר מאד מתקדמת.

<שרון פליישר בן יהודה: 350,000 לקוחות כבר נמצאים על התשתיות של "בזק" אצל מתחרים, והרפורמה של השוק הפסיבי נמצאת בתחילת דרכה, ואני בטוחה שהיא גם תקרום עור וגידים אבל לא יכול להיות שחברות שמחויבות ברישיון להיות חברות בעלות תשתית ולהגיע לכל בית - -

<שירה גרינברג: רציתי לתקן כי שמעתי בצד השני משהו - - -

איתן כבל: סליחה, משפט אחרון.

<שרון פליישר בן יהודה: - - קיבלו רישיון להיות חברות בעלות תשתית, והחליטו מרצונן החופשי שלא בא להן.

<שרון פליישר בן יהודה: בא להן מאד, אני רוצה להתחבר פה לדברים שאמרה חברת הכנסת עליזה לביא לגבי החפירות – ל"הוט" מאד פשוט לחפור בגבעתיים.

<שרון פליישר בן יהודה: בגבעתיים לפתוח כביש זה קל כי שם שווה לה, יש לה שם לקוחות טלוויזיה אז היא עושה את זה בקלות רבה גם בחיפה והיא עושה את זה במון מקומות.

<שרון פליישר בן יהודה: אבל בטייבה או באיזה ישוב ביו"ש, לא בא לה לעשות את זה.

<שרון פליישר בן יהודה: פתאום זה נורא קשה לפתוח כביש.

<שרון פליישר בן יהודה: בחיפה לא קשה לפתוח כביש בכלל כי שם מקבלים הרבה כסף.

<שרון פליישר בן יהודה: אז אין פה בעיה של קושי לפתוח תשתיות אלא חוסר רצון.

<שרון פליישר בן יהודה: - -

איתן כבל: תודה שרון.

<שרון פליישר בן יהודה: - - חברה שלא רוצה, שתתכבד לעשות עם "בזק" דברים של קונה מרצון ומוכר מרצון, ואני אתן לה להשתמש בתשתיות במחירים עסקיים - -

איתן כבל: תודה שרון.

איתן כבל: נתתי לך כבר לפי הגודל שלכם בשוק.

איתן כבל: די.

איתן כבל: קיבלנו עכשיו הודעה: תקלה בשידורי "הוט".

איתן כבל: קיימת תקלה אזורית בשידורי "הוט", התקלה בטיפול הספק, מתנצלים על אי הנוחות, מוקד התמיכה.

איתן כבל: אז תעלו אותנו ב"יס".

איתן כבל: אם היתה תחרות.

איתן כבל: .. ברשותכם, בבקשה, שם ותפקיד לפרוטוקול.

<מיכל פליישר: אני סמנכ"ל רגולציה ב"הוט".

<מיכל פליישר: אני מודה על זכות הדיבור.

<מיכל פליישר: ישבתי בשקט, שוחחו עלי לא מעט אחד עם השני כאן על החברה, ולכן אני מבקשת, מאד חשוב לי לכל נושא שהועלה יש לי תשובה מצוינת.

<מיכל פליישר: אני חושבת שמי שפתח ואמר שהרפורמה או הפרק הזה מתוך פרקי חוק ההסדרים הוא הקריטי והחשוב ביותר, וזה שיכול להביא בשורה משמעותית לציבור בישראל הוא באמת פרק התשתיות.

<מיכל פליישר: בכלל, התשתיות הן אלה שמאפשרות, הן לב הליבה, הן מאפשרות את אספקת השירות ללקוחות.

<מיכל פליישר: התשתית של "הוט" מספקת – על גבה מסופק שירות הטלוויזיה, האינטרנט והטלפון.

<מיכל פליישר: אנחנו משקיעים, אגב, יותר מכל חברה אחרת ביחס להכנסות וגם ל-ebitda.

<מיכל פליישר: אפשר לראות את זה במספרים, ואנחנו אכן חברה שמטרתה להשקיע ולהמשיך להשקיע בתשתיות, ולכן הדיון הזה חשוב לנו.

<מיכל פליישר: אגב, אני קצת אקפוץ אבל כל מי ששוחחתי אתו בימים האחרונים, שאלתי אותו אם נדמה לו ש"הוט" נמצאת בדיון הזה כי היא רוצה - - - או שהיא רוצה שיהיה לה אופציה לצינורות.

<מיכל פליישר: לא, הסיבה שאנחנו מבקשים גישה לצינורות זה כדי לפרוס רשת תקשורת עצמאית, ולהביא את השירות שלנו ויותר מזה – לשדרג.

<מיכל פליישר: יש פה מילה שאני מאד מופתעת שלא היתה סביב השולחן עד עכשיו כי הדיון הזה לא עוסק בישראל של אתמול ובמה יש בכפר כזה או אחר היום.

<מיכל פליישר: הדיון הזה עוסק בשאלת שוק התקשורת בשנים הקרובות, כשלכולם ברור ששוק התשתיות נמצא מול אתגרים משמעותיים ביותר של שדרוג רשתות מתקדמות.

<מיכל פליישר: ואני אומרת לכם כאן, בצורה מובהקת, היושב ראש וחבר הכנסת פרי, זו נקודה מאד מאד קריטית: לא יהיה שדרוג תשתיות בישראל - -

יעקב פרי: אנחנו פשוט מתרשמים מדבריך.

יעקב פרי: חולקים חוויות.

<מיכל פליישר: אז אחרי גם, אני מרשה להמשיך אחרי לחלוק.

<מיכל פליישר: לא יהיה שדרוג תשתיות בישראל על פי ההסדר הזה.

<מיכל פליישר: לא יהיה.

<מיכל פליישר: אנחנו ישבנו על הנושא הזה, אנחנו יושבים - -

עליזה לביא: אני לא מבינה, תסבירי לי.

<מיכל פליישר: אז אני אסביר: יש לנו נושא - אני אלך מהתחלה, מאבני היסוד של ההסדר המוצע כי היה פה - -

איתן כבל: רגע, סליחה, אני מתנצל.

איתן כבל: אני לא אעמיד את כולם הרגלים.

איתן כבל: ברוש בא תיכנס, תשמע.

איתן כבל: זה הכל קשור אליך בסוף.

איתן כבל: אני מציע לך כבר לחשוב אולי על המילה "קיסר".

איתן כבל: ..

<מיכל פליישר: בעצם ההפוגה הזאת מאפשרת לי להתחיל מהיסוד של ההסדר המוצע.

<מיכל פליישר: השתמשו בדיון הזה הרבה במילה "תשתיות", ואני רוצה לאבחן ולהסביר את ההסבר.

<מיכל פליישר: נאמר לאוצר: אולי אתם לא מסבירים מספיק טוב, אני אעשה את זה ויזואלי.

<מיכל פליישר: ההסבר הזה לא מדבר בכלל על שאלת פריסה או לא פריסה של רשת תקשורת.

<מיכל פליישר: אין פה שום עניין של פטור, ואני אתייחס תכף לחובה שחלה עלינו ועל הפוטנציאל שבהסדר הזה בנושא הזה.

<מיכל פליישר: ההסדר הזה לא מדבר על המה ולא מדבר על איפה, הוא מדבר על איך.

<מיכל פליישר: ולגבי ה"איך" – כלומר, האם כדי לחפור או כדי לספק תקשורת לאזרחים בישראל צריך לחפור את הארץ מספר פעמים או שאפשר להשתמש בחפירות ובמשאבים קיימים של אחרים בתשלום - -

<אורלי לוביסטית: זה עניין של המדינה - -

<קריאות: אורלי, זה לא מתאים, באמת.

<קריאות: אורלי, זה לא נימוסי מה שעשית.

איילת נחמיאס ורבין: - - -

איתן כבל: אורלי.

איתן כבל: חברים, כל אלה שבקעו ברגע זה מהביצה.

<אורלי לוביסטית: סליחה.

עליזה לביא: זה היה מאד לא יפה ולא הערתי לך.

עליזה לביא: בסדר, היא חזרה בה.

<מיכל פליישר: שוב פעם אני אומרת: מדובר בהסדר שבאמצעותו – הסדר, אני אגיד מיד וגם אני אסביר למה יושב לידי האדון הנכבד.

<מיכל פליישר: ההסדר שמוצע כאן לראשונה בכנסת, והובא לאישור החברים הוא הסדר שיעמיד את מדינת ישראל בשורה אחת עם המדינות המתקדמות בעולם.

<מיכל פליישר: הוא נמצא בכל מדינה שבה רואים פריסה מואצת של סיבים.

<מיכל פליישר: הוא הסדר שבו, ותכף אנחנו נציג ממש בקצרה, שבו מעמידים את משאבי התשתיות הפסיביות הקיימות של המדינה, בין אם זה - - - בין אם לעתים זה חברת חשמל, אני תכף אגע בנושא הזה, מעמידים את זה לטובת שחקנים נוספים.

<מיכל פליישר: המשמעות היא שבאותם צינורות או באותם חפירות, כדי להימנע מצינורות וחפירות ותשתיות אזרחיות כפולות, באותם צינורות אנחנו משחילים את רשת התקשורת העצמאית שלנו בהשקעה רבה.

<מיכל פליישר: ועכשיו, יש לי הפתעה לכולם: בתל-אביב ובירושלים אנחנו פרוסים בטכניקה הזו, ומעולם לא נטען שאנחנו לא מקיימים את חובת השירות האוניברסלי בתל-אביב או בירושלים.

<מיכל פליישר: אנחנו נכנסים - -

איילת נחמיאס ורבין: - - -

עבד אל חכים חאג' יחיא: אבל ההסכם בכל הארץ.

<מיכל פליישר: אני אסביר: - -

איתן כבל: חברים יקרים, הרי זו הטענה של "בזק", שבמקום שהשמנת מבעבעת מתוך הפיר - -

איילת נחמיאס ורבין: איתן, זה עוד ועוד.

איילת נחמיאס ורבין: יש הסכם היסטורי בין - - -

<מיכל פליישר: אני מבקשת שתתנו להסביר.

<מיכל פליישר: אם תהיה נקודה שלא אגע בה - ההסכם הזה הוא הסכם היסטורי בתקופה שהחברות לא היו מתחרות.

<מיכל פליישר: אני אומר רק שזה לא הסכם שניתן לבצע היום באופן וולונטרי בין חברות מתחרות אבל אני אגע בנקודה עצמה: הסברתי שמדובר - -

שולי מועלם-רפאלי: כשיגיע תורכם אנחנו נשמח לשמוע.

איתן כבל: התור היום כבר הסתיים.

<מיכל פליישר: אז הנקודה החשובה שאני חוזרת עליה: מדובר בפריסת רשת תקשורת עצמאית.

<מיכל פליישר: אנחנו מגיעים בהסדרים מהסוג הזה לבית לקוח עם הכבל שלנו או עם הסיב שלנו, מתקינים ממירים, מודמים שלנו, השלטים הם שלנו, ונהנים מהשירות.

<מיכל פליישר: כפי שאמרתי, זה מקובל בכל המדינות המתקדמות ואנחנו נציג "בנצ'מרק" קצר.

<מיכל פליישר: אני חייבת להגיד כאן - -

איתן כבל: את חייבת לסיים, מיכל.

<מיכל פליישר: אז אני אגע בנקודה שמאד חשובה לי והיא השאלה - הסביר סמנכ"ל משרד התקשורת, שמילה, בצורה נכונה את ההליך שאנחנו נמצאים אתו בתיאום מוחלט עם משרד התקשורת - -

איתן כבל: יש דברים שאתם מסכימים אני רואה.

<מיכל פליישר: אני חושבת שגם בנושא הזה אנחנו מסכימים ולכן, אני רוצה להצביע על זה: משרד התקשורת, אנחנו נמצאים בתיאום אתו לגבי הפריסה האוניברסלית או לגבי חובת השירות האוניברסלי.

<מיכל פליישר: לפני חודש ימים ניתנה החלטה שהיא החלטה משמעותית ביותר, שמאפשרת או מחייבת וגם מאפשרת לנו לספק את שירות השידורים שלנו לכל בית אב בישראל, וזה אומר לכל הישובים על גבי תשתית האינטרנט - -

<שרון פליישר בן-יהודה: של "בזק".

<מיכל פליישר: - - וזו בשורה.

<מיכל פליישר: לא, על גבי תשתית האינטרנט.

איתן כבל: סליחה, שרון, אני אוציא אותך.

איתן כבל: חברות, אני אומר את זה לה ואני אומר את זה לך: זה לא שיח של צדיקים ואל תוציאו אותי מדעתי.

איתן כבל: סילבר סידר את זה כך ולא יצא לו טוב.

איתן כבל: אלה לא יצטרכו להשתמש בשירותים של "הוט", אתם לא תצטרכו להגיע לכל נקודה, והוא חשב שזה יהיה בסדר.

<מיכל פליישר: - - -

איתן כבל: מיכל, אני לא ביקשתי ממך לסתור אותי או לתמוך בי.

<מיכל פליישר: אני רוצה - - -

איתן כבל: לא, שנייה.

איתן כבל: אז כל אחד פה מדבר איך שנוח לו.

איתן כבל: כשנוח לך, את מתלבשת עליו, כשנוח לה, היא מתלבשת עליו ולהיפך.

איתן כבל: אני ביקשתי, וזה מה שאני אומר פה לכולם: אנחנו רואים הכל, לפחות אני.

איתן כבל: מקרוב לא, מרחוק כן.

איתן כבל: ואני אומר את זה לכולם בצורה ברורה – שיהיה ברור העניין הזה: אני לא ביקשתי כמו שאני לא מבקש משרון לריב אתך.

איתן כבל: אני רוצה לדעת, אנחנו, חברי הכנסת, ולא לחינם ביקשתי שבשונה מבדרך כלל, להתחיל מעמדת חברי הכנסת שנטחנו עד דק.

איתן כבל: יש להם כבר חורים בראש מרוב הטחינה שחפרו להם בראש כל הלוביסטים וכולם.

איתן כבל: כל אחד כבר נוזל לו מהראש.

איתן כבל: לכן, מה שאני מנסה להגיד לכם: אתם, במקום לבוא ולהסביר לנו, את שרון, את מיכל, את עמדתכם העקרונית, אני לא באתי להתנגח לא אתך ולא אתך.

איתן כבל: בסוף אנחנו אלה שצריכים לקבל את ההחלטות.

איתן כבל: ואני אומר לך – צריך להבהיר: אתם מבקשים להשתמש בתשתית של "בזק".

איתן כבל: "הוט" מבקשת להשתמש.

איתן כבל: באה "בזק" ואומרת בצורה ברורה: סליחה, בכל הכבוד, למה?

איתן כבל: הם המתחרים הגדולים שלנו, אני אומר את זה בעברית מדוברת.

איתן כבל: למה אני צריכה לתת להם להיות המתחרה המרכזי?

איתן כבל: מה זה חשוב עכשיו?

איתן כבל: אפילו אל תדברו אתי בשם הצרכן, אנחנו אלה שנתעסק עם הצרכן.

איתן כבל: זה דבר אחד.

איתן כבל: אתה משלם לו, אתה משלם לו מחיר הוגן?

איתן כבל: אתה לא משלם לו מחיר הוגן?

איתן כבל: זה דבר אחד.

איתן כבל: ודבר שני - החובה להגיע לכל מקום ומקום.

איתן כבל: את יכולה להסתמך על - -

שולי מועלם-רפאלי: יותר מחברה אחת לכל מקום ומקום.

איתן כבל: נכון.

איתן כבל: - - על אלון גדול כמו שמילה, זה בסדר גמור.

איתן כבל: הוא הנציג הבכיר פה של משרד התקשורת ויאמר את דברו.

איתן כבל: אני לא רוצה בנץ' ואני לא רוצה שום דבר.

איתן כבל: אני פשוט רוצה תשובות שחברי הכנסת, כשאנחנו נקיים את הדיון, נדע ללכת ולדבר עליהם.

איתן כבל: כל אחד נותן לי הרצאות של לא יודע מה.

איתן כבל: מכם לא הבנתי כלום.

איתן כבל: בבקשה.

<מיכל פליישר: העמדה שלנו היא, אם זה לא היה ברור, שמדובר בהסדר מבורך ואגב, זה הסדר שתחילתו באמת בשינויים שפרסם משרד התקשורת, שחלקם הגיעו לכלל סיום וחלקם לא.

<מיכל פליישר: הסדר שמדבר על שימוש הדדי, ואני מציינת: הדדי בין הצינורות של כל חברות התקשורת, כולל הרשת של חברת חשמל.

<מיכל פליישר: לגבי העמדה - אני רוצה שיהיה ברור שאנחנו סבורים שגם הרשת העלית של חברת חשמל צריכה לשמש עבור חברות התקשורת.

<מיכל פליישר: זו העמדה שלנו גם בניסוחים כתובים וגם כאן.

<מיכל פליישר: אנחנו חושבים בהחלט שההסדר צריך להיות רחב וכולל.

<מיכל פליישר: אנחנו צריכים לאפשר שימוש בצינורות שלנו, והחברות האחרות, כולל חברת "בזק" וחברת חשמל צריכות לאפשר שימוש בתשתיות שלהם.

איתן כבל: אוקי.

איתן כבל: משפט אחרון.

<מיכל פליישר: אני רוצה לסיים במשפט אחרון – באמת עמדת משרד התקשורת, שיש לי אותה בכמה מסמכים, כדי להניח את דעת החברים בנושא הזה - יש פה דיון בנושא של חובת האוניברסליות, ולגבי החובה הזאת נקבע שבאמת אנחנו אמורים להגיע לרשת תקשורת עצמאית לכל בית בישראל, ואני מקריאה ממסמך של המשרד: עם זאת, דינם של שירותי הגישה לתשתיות פסיביות שונה, שירותים אלה אינם באים להחליף.

<מיכל פליישר: כלומר, הצינורות לא מחליפים רשת תקשורת כללית על כל יתרונותיה אלא רק מסייעים בפריסת רשת עצמאית.

איתן כבל: תודה.

<מיכל פליישר: הפסקה הזאת מסתיימת: ועל כן המשרד רואה בחיוב מצב בו "הוט" תעשה שימוש בשירותים הפסיביים של חברת "בזק".

איתן כבל: תודה גברתי.

איתן כבל: סיימנו.

<מיכל פליישר: אני מבקשת - - -

איתן כבל: את יכולה לבקש, גברתי.

איתן כבל: כשאני אבוא לבקש שירות מכם, תנהלו לי את העניינים.

יעקב פרי: יש תקלה.

איתן כבל: פה יש תקלה בכלל, לא קולטים אתכם עכשיו.

<מיכל פליישר: אני אטפל בתקלה.

<מיכל פליישר: אני מבקשת - -

איתן כבל: לא, לא.

איתן כבל: אני סיימתי.

איתן כבל: אני מתנצל בפניך, אני צריך לקיים פה המשך דיון.

איתן כבל: דורון כהן, בבקשה.

איתן כבל: אחריו ידבר אורן הלמן ואחר כך, אני אחליט.

איתן כבל: בבקשה דורון.

איתן כבל: עכשיו, בלי הרצאות.

איתן כבל: אתה תיתן לי ככה: מדינת ישראל השקיעה, למה לא יצא אל הדרך ומה אתם עושים.

איתן כבל: זה הכל.

<דורון כהן: יפה מאד.

<דורון כהן: אני יו"ר הדירקטוריון של IBC, unlimited, מיזם הסיבים.

<דורון כהן: הרבה שמות על מעט פעילות על היום, ואני מיד אסביר למה מעט פעילות ואיפה אנחנו עומדים.

<דורון כהן: אנחנו מברכים על ההצעה של הוועדה.

איילת נחמיאס ורבין: דורון, אם לא אכפת לך גם תגיד לנו מי הבעלים מלבד חברת חשמל.

איילת נחמיאס ורבין: מי המשקיעים?

איילת נחמיאס ורבין: תודה.

<דורון כהן: אני אומר.

<דורון כהן: חברת החשמל – זה ייקח קצת - -

איתן כבל: לא, לא.

איתן כבל: שואלים.

<דורון כהן: חברת החשמל, המכרז שפרסמו הממשלה וחברת החשמל היה על 60% מהמניות של החברה וההשקעה כאשר חברת החשמל זכאית ל-40% מהמניות תמורת זכות שימוש בלעדית לחברה ל-30 שנה.

<דורון כהן: זה, כמו שאמר מימון, מהות הקיום של החברה והנכס העיקרי שלה.

<דורון כהן: בלי זה, אין חברה.

<דורון כהן: כל מי שאומר: אנחנו רוצים גם בעצם לא רוצה אותנו בתחרות.

<דורון כהן: בלי משחקים.

<דורון כהן: להגיד את האמת ישר ולפנים.

<דורון כהן: עכשיו, הבעלים האחרים, מי שבעלת השליטה ובעלת 30% מההון זאת חברת "ויה אירופה".

<דורון כהן: חברה שבדית שמנהלת מיזמים של אינטרנט ותקשורת בערים שונות בעולם, בדרך כלל בערים ולא במדינות שלמות ועוד ארבע חברות ישראליות, אחת מהן בינתיים יצאה, שגם הן עוסקות בתקשורת, בציוד תקשורת כמו "זיסופל", "רפק" ואחרים.

<דורון כהן: מהיום שהמיזם הוקם, באמת לפני כשלוש שנים, הדברים לא עבדו בדרך שצריך.

<דורון כהן: משקיעים השקיעו 300,000,000 שקלים, המדינה נתנה 150,000,000 שקלים, ועד עכשיו היא תקבל אשראי ספקים מספקית הציוד והטכנולוגיה של עוד כ-200,000,000 שקלים.

<דורון כהן: זאת אומרת, שהושקעו למעלה מ-500,000,000 שקלים.

<דורון כהן: הושקעו בתשתיות.

<דורון כהן: שמעתי פה כל מיני מספרים, שתוסיפו את המספרים שלנו כל הסטטיסטיקות שהוצגו כאן לא נכונות, כי גם זה הושקע באדמה, עדין ללא תוצאות.

<דורון כהן: זה לא הצליח.

<דורון כהן: לפני שנה קיבלתי את הניהול של זה, בתחילת השנה, פחות משנה, והצבתי בפני בעלי המניות תנאי, שנביא משקיע חדש, שיבוטלו כל ההסכמים, שהם ישימו גם את ההון, גם את השליטה וגם את ההסכמים על השולחן.

<דורון כהן: כל ההסכמים שהיו, כל הזכיינויות, הסכמים שקנו מהם וכולי הותלו או מבוטלים - -

איילת נחמיאס ורבין: לא את ההסכם מול המדינה.

<דורון כהן: לא, מול המדינה אף פעם לא.

יעקב פרי: אתה יושב ראש או מנכ"ל?

<דורון כהן: אני גם וגם.

איתן כבל: הוא רוכב על אותו סעיף פעמיים.

<דורון כהן: - - ואנחנו עושים את זה, ואנחנו פתחנו בתהליך של גיוס משקיע כשבצדו פתחנו בהידברות בתחילת השנה עם משרד התקשורת, משרד האוצר, משרד ראש הממשלה, כדי לא לחזור על אותן טעויות.

<דורון כהן: צריך לזכור שאחרי שהמכרז הזה יצא בקול תרועה גדולה לפני כשש שנים, בתום שלוש שנים היה רק מציע אחד, לא אידיאלי, קונסורציום של חברות עם המון המון טעויות, גם של החברה, גם של בעלי המניות אבל גם המדינה היתה מוכנה לשקול מחדש את הרגולציה כי אם רוצים שיהיה שחקן שלישי, זה לא ברור מאליו.

<דורון כהן: כמעט כל בית בישראל, 85% בתי אב, יש להם אינטרנט בבית.

איתן כבל: דורון אמור לנו, אל תבזבז את זמנך על מה שלא חשוב.

איתן כבל: תאמר...

<דורון כהן: אוקי.

<דורון כהן: בשיחות עם משרד התקשורת ומשרד האוצר סוכם על כמה תנאים שיאפשרו למיזם להתקיים.

<דורון כהן: אחד מהם זה לאפשר לחברות תקשורת חסרות תשתית להשקיע במיזם, וזה דבר שמשרד התקשורת מקדם, ואנחנו מברכים אותו.

<דורון כהן: אנחנו זוכים להרבה עזרה ממשרד התקשורת.

איתן כבל: מה החשיבות של הכניסה שלכם?

איתן כבל: את זה עוד לא אמרת.

<דורון כהן: אם לא היתה תשתית של חברת חשמל, לא היה לעולם נכנס משקיע שלישי בתשתית, במיוחד אוניברסלי.

<דורון כהן: דרך אגב, אנחנו לא בשום הפרה.

<דורון כהן: אנחנו לא בהפרה של הרישיון, שאמרו פה כל מיני אחרים.

<דורון כהן: אולי אחרים כן, אנחנו לא בהפרה של רישיון.

<דורון כהן: יש שאלה אם נמשיך להתקיים או לא, אם נצליח להביא משקיע או לא.

איילת נחמיאס ורבין: מבחינת כניסה, מה הלוח זמנים שלכם אומר ברישיון?

איילת נחמיאס ורבין: נניח שלא היתה באה הרפורמה הזאת לעולם, מה הלו"ז שלכם?

<דורון כהן: אנחנו בתום 20 שנה צריכים להיות בפריסה מלאה, ויש עוד - -

יעקב פרי: כמה?

איילת נחמיאס ורבין: 20 שנה.

איילת נחמיאס ורבין: רק 20 שנה, כשכבר תהיה טכנולוגיה אחרת.

יעקב פרי: יוצא לי קצת מאוחר.

<דורון כהן: איילת, טכנולוגיות יתחלפו אבל הסיבים לא יתחלפו.

<דורון כהן: מה שאני רוצה להגיד – רבותי, זה קל להגיד אבל להיכנס להשקעה של 6 מיליארד שקלים בתשתית לאומית ולהיכנס לבתים שכבר יש להם ספק, אנחנו לא מתחילים כמונופול.

<דורון כהן: אנחנו מתחילים בבתים שכבר יש להם שני ספקים או ספקים, ואנחנו צריכים להוציא אותם ולהיכנס במקומם וזה לא אתגר קל, לא שיווקית ולא טכנולוגית.

<דורון כהן: אבל מבחינת ההשקעות בתשתית, זה השקעות אדירות וצריך להצדיק אותן.

<דורון כהן: אנחנו עובדים עם התשתית של חברת החשמל כי היא תשתית טובה, היא תשתית שהיא כלכלית ב-85% משטחי המדינה.

<דורון כהן: אנחנו לא הולכים להקים תשתית על גבי התשתית של "בזק".

<דורון כהן: ב-85% מהרחובות במדינה יש לנו צידוק כלכלי על התשתית העלית או התת-קרקעית - -

איתן כבל: דורון, מה אתה צריך מאתנו?

איתן כבל: הרי באת.

<דורון כהן: נכון.

<דורון כהן: מה שאנחנו מבקשים, שבמקומות שאין תשתית עלית של חברת חשמל, ואין הכנה תת-קרקעית - -

יעקב פרי: שזה, אתה אומר, 15 - -

<דורון כהן: עד 15.

<דורון כהן: גם אם יהיה שבעה או שמונה אני אהיה מאד מרוצה.

<דורון כהן: במקומות שיש שכונות ובתים, וכמו שאמרת במודיעין – קודם כל, זה עלות של פי ארבעה ופי חמישה.

<דורון כהן: אני בא פה מטעמים כלכליים.

<דורון כהן: דבר שני, העיריות לא רוצות שיחפרו להם במדרכות ובכבישים ולא יהיה - -

איילת נחמיאס ורבין: - - - ב-15% שאין לכם.

<דורון כהן: לכן, אנחנו מבקשים במקומות האלה בלבד - -

איילת נחמיאס ורבין: - - -

<דורון כהן: כי החשמל הוא כבר תת-קרקעי ולא עשו הכנה.

<דורון כהן: יש מקומות שתת-קרקעי ועשו הכנה.

איילת נחמיאס ורבין: באמת?

איילת נחמיאס ורבין: מעניין.

איתן כבל: ואפרופו, למה אתה לא מאפשר ב-7% ל"בזק" לרכב עליכם?

<דורון כהן: א.

<דורון כהן: ב-7% - אם "בזק" יתנו לי 7%, ב-7% שאני אפרוס, אני מוכן לתת ל"בזק" ול"הוט", ולכל מי שירצה להשתתף אתי.

<דורון כהן: ב-7% שלי אבל - -

<שרון פליישר בן-יהודה: - - -

איתן כבל: ברור לי, שרון.

איתן כבל: לא חשבתי שאתם, הרי אתם בכל מקום.

איתן כבל: הרי כל השאר מתחננים שיהיה להם קצת.

<דורון כהן: - - אבל כולם יודעים פה, גם משרד התקשורת יודע, שעל גבי רשת החשמל יכול להיות כבל אחד ויכולה להיות חברה אחת.

<דורון כהן: אנשים לא רוצים להיות לידינו, רוצים להיות במקומנו כדי שאנחנו לא נהיה קיימים.

<דורון כהן: אני רוצה להוציא את העניין הזה.

<דורון כהן: אי אפשר על תשתית החשמל לשים שניים.

<דורון כהן: אתם רוצים?

<דורון כהן: יש פה את אנשי חברת החשמל, הם יכולים להסביר את זה בטיחותית - -

איתן כבל: דורון, סיימת עם הפאנץ'.

איתן כבל: תודה.

<דורון כהן: אני רוצה להגיד עדו שתי מילים לעניין יוקר המחיה: דיברו פה על שלוש תשתיות או חמש תשתיות.

<דורון כהן: בסופו של דבר, הבשורה הגדולה היא שמי שיהיה לו סיב אופטי בבית, כמו שקורה בארצות-הברית, יש מה שנקרא "פורט קטינג".

<דורון כהן: בסופו של דבר, היום לכל אחד כמעט, חוץ ממי שיש לו טריפל של "הוט", משלמים על שתי תשתיות, גם לטלוויזיה וגם לאינטרנט.

איתן כבל: דורון, אתה עברת למדור פרסומי?

<דורון כהן: - - ניתן לחסוך 150 שקלים למשק בית - -

איתן כבל: דורון יקירי, אתה יודע, זה כבר עולה כסף פרסום.

איתן כבל: עזוב את זה עכשיו.

איתן כבל: אחר כך נגיע ל"עידן פלוס" ופרסומות.

איתן כבל: דורון תודה.

איתן כבל: היה חשוב לי שתגיד את הדברים שלשמם התכנסת אבל כדררת לא רע לפני כן.

איתן כבל: אורן הלמן, בבקשה.

איתן כבל: שם ותפקיד, אל תצטנע.

<אורן הלמן: אני סמנכ"ל רגולציה בחברת החשמל.

<אורן הלמן: תראו, אנחנו כאן באופן עקרוני תומכים בחוק.

<אורן הלמן: אנחנו חושבים שזה חוק טוב אבל שמענו וידענו גם שנשמע, את מה שאומרים במשרד התקשורת לגבי העניין של שימוש בתשתיות שלנו וכולי.

<אורן הלמן: אני רוצה להגיד כזה דבר: חברת החשמל היא חברה שכל הייעוד שלה הוא אספקת חשמל, ייצור חשמל.

<אורן הלמן: זה שירות חיוני וקריטי, אתם מכירים אותו, והתשתיות שלנו מיועדות רק למטרה הזאת.

<אורן הלמן: לכל שימוש אחר בתשתית שלנו יש השלכות, גם ברמה התפעולית, גם ברמה הבטיחותית, גם ברמה של תחזוקת הרשת, ונמצאת אתי פה נאוה טרינצ'ר, אם יהיו לכם שאלות, היא מנהלת אגף תקשורת, תוכלו לשאול אותה, אני לא אכנס לזה.

איתן כבל: אנחנו לא נשאל אותה שום שאלה.

<אורן הלמן: אין בעיה, רק אמרתי.

<אורן הלמן: אבל אני רוצה להגיד - -

יעקב פרי: איזה אגף היא מנהלת?

<נאוה טרינצ'ר: תקשורת רחבת פס.

<אורן הלמן: אמרתי.

איילת נחמיאס ורבין: היא אחת משתי ראשות אגפים בודדות בחברת החשמל.

<אורן הלמן: נכון אבל יש גם סמנכ"לית בחברת החשמל ויועצת משפטית.

איתן כבל: כי הפס לא מספיק רחב.

איילת נחמיאס ורבין: הפס לא מספיק רחב אז אין נשים בתפקידים בכירים.

איילת נחמיאס ורבין: תמשיך.

<אורן הלמן: נכון.

<אורן הלמן: יש גם דוברת אבל זה לדיון אחר.

<אורן הלמן: אבל החלטות הממשלה לגבי IBC קבעו שיש עדיפות לצרכי רשת החשמל גם על פני רשת התקשורת של IBC.

<אורן הלמן: ואני מציע לכל מי שמציע ולא מבין את המשמעות של חשמל מול תקשורת, לבוא ללמוד את זה.

<אורן הלמן: כמו שאמרתי, יש פה מורה פרטית שתשמח להסביר את זה.

<אורן הלמן: ואת זה החלטות הממשלה קבעו כשהן אפשרו את השימוש בתשתית שלנו ל-IBC להשתמש בתשתיות שלנו.

<אורן הלמן: כל הפעילויות של הקמה של הרשת, של התפעול שלה, של התחזוקה, של רשת החשמל וכל מרכיב נוסף עליה מתבצעות על ידי עובדי חברת החשמל בלבד, גם של IBC, וגם את זה חשוב להדגיש, וחשוב שתבינו את זה לפני שאתם באים לרכב עלינו.

<אורן הלמן: כמו שאמרתי, הדגש אצלנו - -

איילת נחמיאס ורבין: אורן, חכה רגע.

איילת נחמיאס ורבין: אתם אתנו?

איילת נחמיאס ורבין: לא, כי אתה עכשיו הפסדת משהו.

איילת נחמיאס ורבין: אני לא אגיד לך מה אז תיתן לאורן להמשיך.

<קריאות: - - -

איתן כבל: בבקשה.

<אורן הלמן: מה שנכון, נכון.

<אורן הלמן: אני אקצר כי אני חושב שאתם פחות או יותר הבנתם את מה שאנחנו אומרים אז יש גם את ההיבטים הבטיחותיים, גם את התפעול ותחזוקת הרשת, גם התחזוקה וההיבטים הפיסיים כולם – אל תהמרו על רשת החשמל כשאתם באים לקבל פה החלטות.

<אורן הלמן: תודה לכם.

איתן כבל: תודה.

איתן כבל: ברשותכם, אני אבקש מהאוצר להתייחס לדברים בקצרה.

איתן כבל: קודם כל, אני מבקש מכם, אני אומר את זה במלא הרצינות: נאמרו כאן דברים.

איתן כבל: חלק מהדברים – תשמע, יש יצרים פה.

איתן כבל: אנשים נלחמים, כל אחד על מטה לחמו, ואני אומר את זה ממש לא בציניות ולא בשום דבר.

איתן כבל: אנחנו רוצים למצוא - חשוב לי שהקשבתם לדברים שנאמרו פה אבל בעיקר לחברי הכנסת, מה מטריד אותם באמת בתוך התהליך הזה.

איתן כבל: ברשותך, אנא.

<אסף וסרצוג: אני מאגף תקציבים.

<אסף וסרצוג: כמה דברים - -

איתן כבל: יש לך חמש דקות וזה הרבה, אנחנו מתים מרעב.

<אסף וסרצוג: אני אכלתי לפני...

איתן כבל: התחרות המפוארת שיש בגז – איך אומרים?

איתן כבל: מתחרות מפוארת בתקשורת לתחרות מפוארת לא פחות בגז.

יעקב פרי: זאת הבעיה, שהאוצר תמיד שבע.

איתן כבל: בבקשה אסף.

<אסף וסרצוג: רק לחזור על כמה דברים ולנסות לאחד את הדברים שנאמרו פה: אנחנו בעצם רוצים לחוקק בסעיף הזה ובכלל, בכל הנושא של התשתיות והסיפור, הנושא השני של הפטור מהיתר נדחק קצת הצידה אבל הוא חשוב ביותר ופחות יצרי.

<אסף וסרצוג: העיקרון שאנחנו רוצים לחוקק בסעיף ההדדיות בשימוש בתשתיות פסיביות הוא עיקרון עד שוק התקשורת מבחינתנו.

<אסף וסרצוג: זה כוכב צפון.

<אסף וסרצוג: זה בעצם אומר שאנחנו רוצים להיכנס למגזר שהוא חסר תחרות כרגע, יש בו רווחיות עודפת, הוא גם העתיד של חברות התקשורת חסרות התשתית וגם בעלות התשתית, ואנחנו רוצים לעודד יותר תחרות בפנים.

<אסף וסרצוג: הדרך היחידה לעשות את זה היא לאפשר שימוש בתשתיות פסיביות.

<אסף וסרצוג: אין דרך אחרת.

<אסף וסרצוג: אי אפשר לחפור עוד צינורות, אין בזה שום היגיון, לא תכנוני, לא כלכלי, לא סביבתי, לא משנה איך תהפכו את זה.

<אסף וסרצוג: הסיבה שאנחנו מציגים את זה, וזה גם חושב, היא אמנם חלק ממה שהמחוקקים – זה כן כבר קבוע בתקנות, כפי ששמילה ציין פה אבל חשוב להבין שהמטרה שלו היא לדחוף את הרפורמה קדימה.

<אסף וסרצוג: ויש עיקרון כשמחוקקים את זה בחוק גם אם חלק ממנו ולא הכל – דרך אגב, יש פה גם דברים שלא קבועים היום אבל גם חלק קבוע כבר בתקנות.

<אסף וסרצוג: זה נעשה בעבר, במיוחד בחוק התקשורת.

<אסף וסרצוג: חלק משמעותי מהרפורמה בסלולר, בין אם זה ניידות מספרים ב- - -, סוגיית הניטרליות ברשת – אלה דברים שהיו לפני כן בסמכויות המשרד אבל היה צורך לחוקק אותם באופן ספציפי כי הרגישו שיש בזה צורך כי הבינו שזה איזה שהוא עיקרון מפתח, וזה עוזר להסיר חסמים וזה עוזר לדחוף רפורמות קדימה.

<אסף וסרצוג: מבחינת ההוגנות – שזה נאמר פה לאורך הדרך: אני לא בא לקטרג פה על אף חברה אבל חשוב לנו חלק מהעובדות: החובה לרישיון פריסה אוניברסלי, זה חובה להגיע עם כבל תקשורת לכל בית.

<אסף וסרצוג: זה לא בהכרח אומר חובה לצינור.

<אסף וסרצוג: קיים קושי להשוות בין החברות בשוק.

<אסף וסרצוג: שוב, אני לא בא לקטרג כאן על אף אחד אבל זו עובדה שחייבים להבין אותה.

<אסף וסרצוג: לגבי הנושא של הפריסה האוניברסלית שעלה פה, של חברת "הוט": קודם כל, כמו שאמרתי, זה חובה לכבל, לא חובה לצינור.

<אסף וסרצוג: הדבר השני, זה נמצא בסמכות המשרד.

<אסף וסרצוג: עוד פעם, המשרד עושה עבודה בעניין הזה מול חברת "הוט" ודחה את זה בתמורה לנושא אחר – הסוגיה של אגרת טלוויזיה.

<אסף וסרצוג: אפשר לדון בזה אם זה נכון או לא נכון אבל זו סוגיה מקצועית.

<אסף וסרצוג: זה נמצא בסמכות המשרד, המשרד יכול להגיד: אני אוכף מחר בבוקר פריסה אוניברסלית ונגמר הסיפור.

<אסף וסרצוג: ולכן, הדיון לא רלוונטי לפריסה בתשתית.

<אסף וסרצוג: להיפך.

<אסף וסרצוג: ברגע שאני מאפשר שימוש בתשתיות פסיביות זה מוזיל את העלויות ואפילו מקצר או מעלה את הסבירות שיהיה ניתן לפרוס באמת פריסה אוניברסלית.

<אסף וסרצוג: את זה חשוב להבין.

<אסף וסרצוג: דובר פה על המחירים – המחירים נקבעו, משרד התקשורת עשה רפורמה, המחירים נקבעו גם בהסכמת שר האוצר.

<אסף וסרצוג: זה תהליך מאד ארוך, היו שימועים סביב הנושא הזה, זה אפילו הגיע לבג"ץ, עבר וחזר.

<אסף וסרצוג: לא יכול להיות מחיר שונה, וזו סוגיה חשובה – היו"ר אני אשמח אם תהיה אתי בנקודה הזאת – סוגיית המחיר לא יכולה להיות שונה מחברה לחברה.

<אסף וסרצוג: אתה נכנס למכולת, אתה קונה בקבוק שתייה, עולה אותו דבר, לא משנה אם אתה אדם עשיר, עני, גדול קטן.

<אסף וסרצוג: לא משנה.

<אסף וסרצוג: המחיר מגלם - -

איתן כבל: תן לי לעצור אותך כאן.

איתן כבל: אני כבר אומר – איך אומרים?

איתן כבל: כמו בחוף הים, אתה מגיע ויש דגל בצבעים.

איתן כבל: אני מניף דגל, אני עוד לא אמרתי את צבעו.

איתן כבל: אני מקבל את העיקרון אבל לא דומה דין "סלקום" ו"פרטנר", שממש יש להם עניינים אחרים, השקעות אחרות, אני לא מזלזל בהם.

איתן כבל: הם לא מגיעים לכאן, איך אומרים?

איתן כבל: אנורקסים אבל בשורה התחתונה, כאן חברת "הוט" היא שחקן.

איתן כבל: אני עוד לא אומר עמדה, אני רק רוצה שתבין.

איתן כבל: חברי הכנסת פה כחוט השני - -

<אסף וסרצוג: לא, - - -

איתן כבל: אני מבין.

איתן כבל: אני רק מציע לך לא להתחפר.

<אסף וסרצוג: חלילה, אני שם את זה על השולחן.

איתן כבל: אני רק אומר לך.

איילת נחמיאס ורבין: בסדר, הוא מתכוון שכרגע לא כדאי להתעכב על זה.

<אסף וסרצוג: עוד נקודה לגבי זה ואני ממשיך – לשנות את סוגית המחירים, כל התהליך שתיארתי, שימוע, בג"צים, שינויים חוזרים וכן הלאה, תהליך של שנים.

<אסף וסרצוג: להגיד: אנחנו משנים את המחיר משמעותו כשמו כן הוא.

איתן כבל: לא נידרש להקים עוד ועדה.

<אסף וסרצוג: בסדר אבל לצערנו זאת היא המשמעות אם זה מה שיקרה.

<אסף וסרצוג: דבר נוסף, זה כן חשוב לי להגיד, שגם במסגרת הרפורמה, וזה כבר היה – מה שצוין פה, משרד התקשורת כבר קידם את הנושא הזה, הוא היה לקראת קבלת החלטה בנושא הזה.

<אסף וסרצוג: מה שקרה, שהיה תקופת בחירות ולא ניתן היה לקבל החלטה ומשם זה לא קודם.

<אסף וסרצוג: שוב, בלי להעיד למה אבל בסופו של דבר, זה גם תהליך שהמשרד קידם בעבר ועוד פעם, אנחנו באים לקדם ולחוקק את זה פה.

<אסף וסרצוג: עוד שני דברים: 1.

<אסף וסרצוג: עלתה פה טענה לגבי זה שבסוף כולם יהיו על "בזק".

<אסף וסרצוג: כמו שאמרתי קודם – אף אחד לא יפרוס פה תשתית נוספת.

<אסף וסרצוג: אף אחד לא יפרוס צינורות נוספים.

<אסף וסרצוג: ברירת המחדל היא שאפשר להשתמש רק בצינורות הקיימים, זה צריך להבין.

<אסף וסרצוג: ולכן, הטיעון שמחר, גם אם "סלקום", "פרטנר", "הוט" או כל חברה אחרת שתבוא, תרצה לפרוס תשתית, זה יכול להיות אך ורק בתוך הצינורות האלה.

<אסף וסרצוג: ונקודה אחרונה, וחשוב להגיד כי זה עלה פה הרבה וגם מה ששרון אמרה, ויש לי השגות לגבי הדברים שהיא אמרה לגבי הנתונים, איך אנחנו מציגים, אני אשים את זה בצד: אין לנו שום דבר נגד "בזק" כחברה.

<אסף וסרצוג: אין לנו שום דבר בכלל נגד חברות פרטיות, נהפוך הוא.

<אסף וסרצוג: אנחנו מאד מאמינים בזה, אנחנו תמיד חוזרים ומדגישים שהם הקטר לצמיחה.

<אסף וסרצוג: צריך להבין ש"בזק" היא המונופול.

<אסף וסרצוג: ומה לעשות?

<אסף וסרצוג: כשאתה המונופול, יש לזה משמעויות.

<אסף וסרצוג: המשמעויות הן שאם רוצים לייצר תחרות, אתה יוצא נגד המונופול.

<אסף וסרצוג: הוא הנפגע העיקרי כשאתה רוצה לייצר תחרות, אז הוא רוצה לשמור על העמדה שלו, וזה בסדר.

<אסף וסרצוג: אז אין לנו שום דבר נגד "בזק" כחברה.

<אסף וסרצוג: - -

איתן כבל: אנחנו בעד האזרחים.

איתן כבל: רק בקשה אחת לי אליך בקצרה – אמר, נדמה לי שזה היה או דוד ביטן, חבר הכנסת דוד ביטן, יו"ר הקואליציה וגם אמר לי רן, המשגיח כשרות מהמשרד - -

<רן שטרית: כולל נציגים מהמשרד, לא רק אני.

איתן כבל: סליחה, אבל אתה משגיח הכשרות.

איתן כבל: אל תמעיט מערכך.

איתן כבל: רן, אתה יודע שאני אוהב אותך באמת ומפרגן לך באמת.

איתן כבל: אל תמעיט מערכך.

איתן כבל: מה שאני רק מבקש בהתייחסות הזאת להסכם - אני רק מקריא את מה שנאמר פה, רק במשפט: המשרדים יפעלו בתיאום לקידום החלטת הממשלה בנושא הגברת התחרות בשוק התקשורת בלה בלה בלה.

איתן כבל: מה זה אומר?

איתן כבל: כמו שתמיד צריך לעמוד באור אדום.

<אסף וסרצוג: אני אסביר.

<אסף וסרצוג: ב-11 לאוגוסט היה ליל הממשלה.

<אסף וסרצוג: עד אז עבדנו על המחליטים, על החלטת הממשלה טרם החקיקה.

<אסף וסרצוג: עבדנו בשיתוף פעולה מלא עם המשרד למעט הסעיף הזה.

<אסף וסרצוג: בסעיף הזה, אנשי המקצוע של המשרד קיבלו הוראה ברורה לא לשתף אתנו פעולה - -

יעקב פרי: משרד התקשורת.

<אסף וסרצוג: - - משרד התקשורת, לא לשתף אתנו פעולה.

<אסף וסרצוג: הגענו לליל הממשלה, ההבנה בינינו היתה שמעתה והלאה אנחנו מתקדמים ברוח ההבנות שהחליטה הממשלה לגבי החקיקה.

<אסף וסרצוג: מאז עבדנו - -

איתן כבל: אתה יודע מי נתן את ההוראה או גם עד היום לא יודעים מה היה גם אז, מי נתן את ההוראה?

יעקב פרי: רק אחד יכול, זה המלך.

<אסף וסרצוג: לא, לא.

<אסף וסרצוג: מנכ"ל המשרד התנגד באותה העת.

<אסף וסרצוג: בסדר, זה לא משהו "פישי".

<מימון שמילה: לגיטימי.

<קריאות: - - -

<אסף וסרצוג: סליחה, אני אבהיר.

<אסף וסרצוג: אין שום דבר.

<אסף וסרצוג: זה לגיטימי.

<אסף וסרצוג: לא היינו בהסכמה סביב ההסכמה הזאת וזה לגיטימי שלא היה - - - אין פה שום דבר לא כשר.

איתן כבל: סתם התעניינו.

<אסף וסרצוג: אחרי זה אנחנו ישבנו ביחד, אחרי הסיכום הזה, לוועדת שרים לחקיקה הגענו בסוף מתואמים.

<אסף וסרצוג: המשרד עדין רצה להכניס שינויים כאלה ואחרים אבל הגענו מתואמים.

<אסף וסרצוג: לא היו הסתייגויות בוועדת שרים לחקיקה.

<אסף וסרצוג: ולכן, אני אומר עוד פעם: זו היתה בינינו ההבנה - -

איתן כבל: מה שאתה אומר בשורה התחתונה, את המתחיל לכדרר – מה שכתוב פה זו עמדת הממשלה כולה.

<אסף וסרצוג: לגמרי.

איתן כבל: תודה רבה.

איתן כבל: רן אחרון.

<רן שטרית: רק הערה קצרה: אנחנו שישה חודשים מנסים ליצור איזה שהוא משא ומתן ענייני על האוצר בנושא הזה, ורק לאחר שבא נגיד היו כמה הליכים שכוללים בין היתר את יושב ראש הקואליציה, יושב ראש הוועדה והבנה אמתית שיש כאן איזו שהיא בעיה, וזה היה בשבועיים האחרונים, התחילו לדבר אתנו.

<רן שטרית: אז הלכה למעשה, יש משא ומתן או דיבור אמתי בימים האחרונים.

<רן שטרית: אנחנו מקווים מאד לסיים אותו בהקדם.

איתן כבל: תודה רבה לכם.

איתן כבל: היה מענג מאד מאד לשמוע את כולם, נהניתי ואני מקווה שגם אתם נהניתם.

איתן כבל: הישיבה נעולה.